Penceramah Luah Rasa Terkilan, Bimbang Gurauan Tak Senonoh Jadi Budaya!

Kecoh di media sosial mengenai kejadian guruan yang tidak senonoh dan menjadi bualan orang ramai.

Budaya begini seakan menjadi suatu perkara biasa dipaparkan di media sosial.

Tidak mahu ia menjadi budaya dalam masyarakat, penceramah Akhi  Fairuz meluahkan rasa terkilan dengan situasi begini.

Ikuti perkongsian beliau.

Saya tak tahu nak mula tulis dari mana, tapi ketahuilah budaya melucah ni dah menyerap masuk dalam pemikiran masyarakat dengan dahsyat sekali!

Semuanya bermula dengan apa yang mereka anggap sebagai gurauan. Ya, walau ia lucah tapi ramai je kata jangan terasa hati sangat, aku buat kawak je, tak boleh gurau duduk surau.

Lama-kelamaan ia dinormalisasikan. Bermula sembang sesama kawan-kawan di kedai kopi dan pejabat, kemudian menjengah ke pentas lawak di televisyen dan kini berebut-rebut manusia hasilkan konten sebegini di media sosial.

Demi secebis konten! Malu ditolak tepi.

Yang menampar punggung tu bukan tak pernah buat kontroversi. Dah banyak kali! Yang ditampar punggung pun sama. Bukan muda lagi, dah tua pun masing-masing. Macam tak ada akal dok layan ‘jenaka’ bodoh begini.

Dah ramai yang tegur, bagi nasihat, tapi tak jalan. Ustazah Asma Harun yang tegur pun kena sound semula. Dia bo layan setiap teguran yang diberi. Bila kena panggil dengan SKMM, baru berubah nada.

Bila marketing seperti itu dilihat mampu menaikkan jualan produk, maka individu ini akan terus melakukan aksi sedemikian rupa.

Kebodohan sebegini seolah-olah tidak ada penghujung hingga muncul pula video beberapa orang lelaki meraikan majlis perkahwinan kawannya dengan menghadiahkan kondom serta item berkaitan kepada pasangan di jinjang pelamin.

Siap rakam video dan sebarkan lagi. Biadap! Tidak ada akhlak!

Rasulullah SAW bersabda yang bermaksud: “Jika engkau tidak malu maka lakukan apa saja sesuai kehendakmu.” (Hadis Riwayat Bukhari)

Dalam sebuah hadis riwayat Abu Hurairah RA, Rasulullah SAW bersabda yang bermaksud: “Setiap umatku diberikan kemaafan melainkan golongan al-Mujahirin.

Sesungguhnya di antara perbuatan mendedahkan dosa itu adalah, seorang lelaki itu melakukan perbuatan dosa pada satu malam. Kemudian dia bangun pagi dalam keadaan Allah telah menutup keaiban dirinya.

Lalu dia menceritakan kepada orang lain dengan katanya: ‘Wahai si fulan, semalam aku telah melakukan perbuatan dosa itu dan ini’. Sedangkan dia telah tidur dalam keadaan Allah menutup keaiban dirinya, lalu dia bangun dan mendedahkan apa yang Allah tutupkan dari dirinya.'” (Riwayat Al-Bukhari. No 6069)

Ini zaman bukan sahaja manusia semakin hilang rasa malu, bahkan mendedahkan aib mereka sendiri di media sosial dengan penuh rasa bangga.

Jauhi video lucah!

Berhentilah menonton pornografi!

Ia barah serta dadah yang akan merosakkan otak!

Sikit-sikit ia masuk dalam pemikiran manusia hingga mengubah cara bercakap, bersembang, melihat wanita, melihat lelaki lain dan akhirnya lahir perilaku tak bermoral.

Semoga Allah selamatkan kita serta zuriat keturunan kita dari kebodohan sebegini. Amin.

Sumber: Akhi Fairuz


Ubah Mindset Jika Nak Elak Ketagih Gula. Barulah Sihat Menanti!

Menjaga kesihatan adalah penting untuk setiap orang. Begitulah mengenai penjagaan tahap kandungan gula dalam darah.

Sebagaimana perkongsian oleh lelaki ini yang berkongsi mengenai kepentingan menjaga kesihatan diri untuk mengelak kencing manis. Moga jadi iktibar bersama perkongsian lelaki ini Muhammad Hassan di laman facebooknya.

Saya ada satu group whatsaapp KENCING MANIS. Group ini di bina oleh sahabat saya diatas kesedaran beliau tentang bahaya kencing manis,dan bahaya ambil pelbagai ubatan dan produk untuk jangka masa panjang.

Jadi setiap hari mereka akan kongsi bacaan gula,diet dan aktiviti.

Kesannya cukup hehat. bacaan gula yang sebelum ini tidak pernah kurang dari 10 mml/L. Sekarang ramai selepas 2 jam makan bacaan gula rata-ratanya 6.2 mml/L ke bawah.

Tanpa produk,tanpa ubatan mahal mahal. Hanya dengan Diet yang betul,bersenam setiap hari,ada yang jogging,ada yang kayuh basikal. Tapi saya bagi syarat stop gula putih,stop teh tarik,stop makan berat (nasi,roti canai,mee goreng) waktu malam selepas jam 8 pm.

Sebelum ini ramai terkejut bila suruh stop dan kurangkan gula dan wajib habiskan air mineral 2 L sehari. Ramai yang kata nanti takut hypo. Saya kata nak berjaya untuk sihat kena follow. Sebab dalam Nasi ada gula,dalam lauk ada gula,dalam buahan pun ada gula. Ambillah gula dari sumber yang lebih sihat.

Sekarang semua faham bila dah sihat. Pergi jumpa doktor pun,doktor dah mula kurangkan dose ubatan,doktor gembira bila tengok bacaan gula,tekanan darah makin baik. Semua kata makin rasa cergas,sihat walaupun tak ambil teh tarik waktu pagi. Bila terminum air yang banyak gula mula cakap tak sedap dah,mesti tak minum dah.

Ubah mindset kita. Tak ambil gula putih,teh tarik nanti hypo,sebenarnya bukan sebab hypo,tapi kita dah ketagih dengan gula putih. Kita sedia maklum gula puteh menyebabkan gula dalam darah meningkat secara mendadak.

Jika tak mampu berhenti gula putih,sekurangnya ambil tahu bahaya apabila gula berlebihan dalam darah. umur 29 dah kena kencing manis,umur 38 dah berada atas kerusi bersama mesin dialisis.

Sekarang kita cuba mula. Dalam apa apa minum tak perlu gula putih. Kopi O tanpa gula,tea o ais tanpa gula. Jus buah tanpa tambahan gula. Tak perlu air gas,air pewarna dan air dalam tin. Insyaallah diet kita akan berjaya.


6 Cara Nak Putihkan Baju Sekolah Anak! Boleh Cuba & Lihat Kesannya.

Belum pun sampai setengah tahun sesi persekolahan,  tapi sedihnya baju sekolah anak sudah berubah menjadi kelabu asap warnanya.

Sebab ini juga,   boleh buatkan ibu jadi stress bila hendak mencuci pakaian.  Puas disental,  namun kotoran degil tetap kekal terlihat di baju sekolah tersebut.

Jadi, nah baca macam mana nak cuci baju putih dengan lebih mudah. Kalau asyik guna peluntur tu, baju pon akan mudah reput dan nipis.

Cara ini dikongsikan oleh Nor Rabiah Abdrahman.  Selamat mencuba dan semoga selepas ini ibu-ibu tidak lagi stress mencuci pakaian sekolah anak.  Pakaian putih akan kekal putih berseri!

Cer try cara ni pulak.

1. Tambah perahan jus lemon atau beberapa titisan cuka ke dalam air ketika bilasan terakhir untuk menghilangkan kesan kotoran degil pada baju berona putih dan sekaligus ia mengekalkan rona putih bersih seperti baru. Bau cuka akan hilang setelah pakaian kering.

2. Rendam pakaian dalam air panas. Ianya boleh menghilangkan kesan kotor pada pakaian putih tanpa perlu gosok.

3. Jika ada kesan dakwat, ambil sedikit susu dan tuangkan ke atas kesan dakwat. Biarkan ia terendam seketika dan gunakan span untuk menggosoknya perlahan-lahan.

4. Untuk menghilangkan daki pada kolar baju, tuangkan sedikit syampu (tak kisahlah jenama apa pun) dan gosokkan bahagian kolar baju anda dengan berhati-hati. Kemudian, bilas dan cuci baju seperti biasa.

5. Jika terdapat kesan rumput, anda boleh membersihkannya menggunakan pes ubat gigi (bukan jenis gel) dan menggosoknya. Kemudian, bilas seperti biasa.

6. Untuk menanggalkan kesan minyak hitam yang terlekat pada pakaian, mula-mula gunakan tisu untuk menyerap seberapa banyak kesan yang boleh.

Kemudian, taburkan sedikit tepung jagung atau bedak bayi di atas kesan tersebut. Biarkan seketika dan tanggalkannya semula (secara kering). Kemudian, titiskan beberapa titik sabun pencuci pinggan mangkuk ke atasnya dan beruskan hingga kesan minyak tanggal sepenuhnya.


Operasi Bersihkan Rumah Time Cuti Sekolah Lebih Berkesan Bila Buat 7 Cara Ni!

Ada benarnya, bila kita berpeluang membersihkan rumah secara bergotong royong dengan ahli keluarga, setiap kerja yang berat itu akan menjadi ringan.  Jadi ambil kesempatan di musim cuti sekolah ini untuk libatkan anak-anak untuk membantu.

Bila ramai yang tolong pastinya masa yang diperuntukkan untuk mencuci, menyental atau membersihkan ruangan kediaman dapat dilakukan dengan mudah dan terlajak pantas. Jadi dapatlah anda lebih banyak masa untuk beristirahat bersama keluarga dan seterusnya melakukan aktiviti lainnya pula.

Sebelum itu, ketahui dulu tip atau cara membersihkan rumah dengan menggunakan bahan alami yang bukan sahaja menjimatkan malah kesan ‘bersihnya’ juga cukup hebat. Nak tahu apa caranya, jom semak 5 cara ini.

Lapkan perabot dengan menggunakan bancuhan air bersama pelembut fabrik dengan kadar 1 nisbah 10.

2. Lantai berkilat seperti cermin

Campurkan pencuci lantai dengan cuka dan air panas. Kemudian mop lantai seperti biasa.

3. Wangikan udara dalam rumah

Campurkan pelembut kain dengan cuka. Kemudian masukkan ke dalam botol spray dan semburkan di sekeliling rumah terutama pada bahagian langsir, sofa dan kemasan lembut yang lainnya.

4. Menyegarkan bilik air

Campurkan 1 sudu kecil soda bikarbonat dengan 1 sudu kecil cuka dan 1 cawan air. Kemudian masukkan ke dalam botol penyembur dan semburkan di sekitar bilik air.

5. Harumkan peti sejuk

Matikan suis dan kemudian keluarkan semua yang ada di dalam peti sejuk. Bersihkan dengan tuala bersih. Selepas kering sapukan dengan esen ros pada tuala tersebut dan lap pada keseluruhan dalamaan peti sejuk.  Kemudian tutup peti sejuk selama 30 minit sebelum dimasukkan dengan barang-barang lainnya.

6. Kilat dan bersihkan sinki

Buah lemon di potong dua dan kemudian gosokkan pada seluruh bahagian sinki dan terutamanya tempat yang kotor/berkerak.  Kemudian taburkan dengan garam dan gosok dengan berus. Setelah itu bilas dengan air panas.

7. Cuci perkakasan seramik

Ambil beras dan campurkan bersama dengan air panas dan sedikit serbuk pencuci. Kemudian masukkan ke dalam pasu seramik atau hiasan lainnya yang sukar dibersihkan pada bahagian dalamnya. Goncang-goncangkan beberapa kali dan dengan sendirinya bahagian dalaman hiasan seramik dapat dibersihkan daripada habuk dan sebaginya.


Mertua Ada Darah Tinggi. Segera Sediakan Minuman Ni Untuk Diamalkannya!

Sebagai menantu bila mendapat tahu ibu atau bapa mertua disahkan mempunyai penyakit darah tinggi, pasti timbul juga rasa rungsing di hati.  Ini memandangkan penyakit darah tinggi merupakan antara penyakit yang berbahaya.

Umumnya sesiapa pun tidak terkecuali boleh diserang penyakit ini. Ianya bukan lagi dikatakan sebagai penyakit orang tua, hatta di usia muda sekali pun andai tidak menjalani gaya hidup sihat boleh menghidapinya.

Apa yang pasti,  komplikasi penyakit darah tinggi boleh berlaku dalam jangka masa yang cepat ataupun lambat. Ia bergantung bagaimana tekanan darah dapat dikawal oleh pesakit. Sekiranya pesakit darah tinggi mempunyai masalah kesihatan lain seperti kencing manis atau sakit jantung, keadaan ini akan mempercepatkan lagi komplikasi.

Jika sudah mempunyai kompilasi penyakit darah tinggi, seseorang itu akan mengalami tanda-tanda seperti berikut :

Sekiranya ibu mertua atau orang tua anda ada mengalami tanda-tanda dan gejala seperti di atas, anda perlu segera membawa mereka berjumpa doktor di klinik- klinik swasta, klinik-klinik kerajaan yang berdekatan ataupun Jabatan Kecemasan di hospital berhampiran untuk mendapatkan pemeriksaan rapi.

Tekanan darah boleh meningkat dalam keadaan tertentu seperti :-

Pun begitu tidak dinafikan dalam usaha mencari penawar penyakit darah tinggi ini, orang Melayu umumnya mempunyai banyak petua dan mengamalkan pelbagai jenis ubatan tradisional sebagai satu usaha untuk kembali sihat.

Ini sebagaimana perkongsian pengalaman oleh Puan Nur Hidayah yang juga merupakan pesakit darah tinggi. Jom ketahui apa yang diamalkannya dan mana tahu petua ini juga serasi dengan insan yang anda sayangi.

“Saya nak shere petua untuk darah tinggi. Dulu darah tinggi saya 190 dan sekarang 120. Allhamdulilah saya amalkan minum jus epal timun.”

Jus Epal Timun

Bahan-bahan :

1 biji epal hijau

1 batang timun

Cara penyediaan :

Sumber : myhealth.gov.my dan Nur Hidayah via MAHN


Isteri Kena Tahu Hak, Suami Kena Usaha Tunai Tanggung Jawab. Sebab Tu Nak Rezeki Murah, Jangan Kedekut Dengan Isteri

Dalam melayari alam rumah tangga, suami isteri kenalah ada sifat memberi dan menerima. Barulah aman dan bahagia. Saling bekerja sama, bertolak ansur dan terima kekurangan serta kelebihan pasangan.

Satu lagi bab yang tak boleh dipandang enteng adalah pemberian nafkah pada isteri. Benar zaman ini zaman suami isteri bekerja. Suami ada pendapatan, isteri juga sama. Banyak juga berlaku gaji isteri lebih besar  daripada suami. Namun bab nafkah tidak boleh dibuat main.

Kena juga tahu, nafkah isteri tidak sama dengan duit belanja bulanan rumahtangga. Jadi para suami, haruslah ingat bahagian mana nafkah khas untuk isteri dan perbelanjaan rumah tangga.

Walaupun isteri tidak meminta, namun tetap kena hulur setiap bulan waima RM10. Hadamkan perkongsian dari wanita bernama Maryam Elyas ini.

NAK MURAH REZEKI? JANGAN KEDEKUT DENGAN ISTERI, JAGA NAFKAH SEMAMPUNYA

Sepanjang jadi wartawan, banyak kali CikYam jumpa kes rumahtangga runtuh sebab suami abai bab nafkah. Terutama kat isteri yang bekerja.

Ramai suami zaman sekarang pandang ringan bab nafkah. Bila sebut nafkah je, suami rasa alaaaaa benda boleh bawak bincang. Lagi-lagi kalau isteri bekerja.

Isteri bekerja ni pulak satu hal. Kadang disebabkan korang rasa korang mampu, korang pun buat tak kisah.

Yes, nafkah tu hak isteri. Kita boleh je tak amik hak tu sebab kita mampu. Tapi nafkah adalah tanggungjawab suami. Membiarkan suami pandang remeh bab nafkah akan menjadikan seorang lelaki tu sebagai lelaki lepas tangan.

CikYam tak cakap pasal orang lain. CikYam cakap pasal diri sendiri. Macam mana isteri redha dengan keadaan suaminya, itu terserah pada isteri tu sendiri. Tapi suami kena jalankan tanggungjawab sebaiknya. Tunjukkan effort tu.

Please jangan culas. Jangan ambik kesempatan. Nafkah isteri bukan duit yang korang bagi untuk beli susu anak, beli jajan, beli barang dapur. Bukan. Duit nafkah adalah duit untuk isteri pakai bagi kegunaan sendiri. Misalnya isteri simpan untuk beli gelang emas. Haaaa gitu.

Suami CikYam takde gaji tetap. Duit dia dapat tiap hari hasil niaga burger. So lepas tolak kos barang mentah dan duit gaji hari dia, dia selit la sikit kat benda alah ni sebagai duit jajan CikYam.

Tiap hari kujeling. Syok tengok makin lama makin nak penuh sampai hujung bulan. Dulu CikYam tak amalkan benda ni. Selalu Cik Abang bagi cash time CikYam nak gi keje. Best macam ni sebab nampak duit masuk tiap hari. Macam nak main tikam-tikam pun ada. Haha.

CikYam dengan cara CikYam. Orang lain CikYam tak tau. CikYam just jadi diri sendiri. Ginilah CikYam. Rumahtangga masing-masing kan?

Nasihat CikYam, isteri kena tahu hak, suami kena usaha tunai tanggungjawab. ?

Kredit: Maryam Elyas


“Tak Puas Hati, Duduk Bincang Bukan Berzina.” Ulas Isu Curang, Dr Say Akui KOMUNIKASI Kunci Rumah Tangga Bahagia!

Kontroversi membabitkan rumah tangga selebriti yang bergolak apabila dikatakan berlaku curang. Pelbagai pihak memberi reaksi berkenaan isu tersebut.

Tidak ketinggalan Dr Say atau nama sebenarnya Muhammad Shazril Shaharuddin, situasi tersebut bukan sahaja mengundang masalah dalam perhubungan suami isteri, bahkan ia mendatangkan kesan negatif kepada proses tumbesaran anak-anak.

Topik : Lelaki Curang? Salah Kami Ke?

Baru-baru ni panas isu seorang ex penyampai radio bukan host Tanya Doktor ye, curang dengan isterinya. Sy tahu ramai yg berang, sy baca pun sy berang. Bukan apa, kesian anaknya nanti bila tahu perangai sebenar bapaknya suatu hari nanti. Tapi sabar, kita fikir rasional sejenak mesti ada sebab seseorang tu curang dak? Ke korang rasa lelaki memang miang, gatal telur sokmo nak kacau perempuan lain?

Pun begitu, menurut pengacara rancangan Tanya Doktor ini, bukan semua lelaki bersikap sedemikian,. Justeru masyarakat tidak boleh menunding jari kepada semua lelaki.

Bagi sy semua yg berlaku pasti ada sebab, kiranya kenapa lelaki curang pun ada sebab. Contohnya isterinya bebel melampau ke, isterinya tak memuaskan kehendaknya ke, isterinya tak up to par dengan apa yg dia mahu ke. TAPI semua ni boleh bawak bincang wahai suami oiii. Ada apa tak puas hati, SIT DOWN & COMMUNICATE bukan berzina dengan perempuan lain. Macam sy, tak puas hati bini bebel banyak sy bitau dia “u bebel kencang ngat” & dia luahkan balik saying “u suka tanya benda sama banyak kali”.

Dalam masa yang sama, Dr Say turut menyarankan kepada pasangan suami isteri suapaya berkomunikasi bila mana mempunyai masalaha. Menurutnya  komunikasi merupakan satu kunci utama bagi setiap masalah yang dihadapi oleh pasangan suami isteri, termasuk kecurangan.

From the communication kami improve kekurangan kami & somehow it brings us closer together. Sy bukan nak bongkak mane tau if something happens to my relationship someday tapi sy kongsi apa yg berkesan. Sebab kadar perceraian amat membimbangkan. Sy tak against poligami walaupun sy tak berapa gemar tapi sy TOTALLY AGAINST CURANG. Kalau takde perasaan sangat kat isteri tu grow some balls & ceraikan dia daripada berkongsi bebola.

Jelas Dr Say lagi, dia juga pernah ditanya persolan sama ada isterinya pernah rasa tergugat atau risau memandangkan suaminya dikenali ramai.

Tak sangka masih ada yg tanya bini sy soalan ni walaupun kami buat video dah menjawab soalan ni. Lepas tu bila bini sy jawab yg dia tak risau, yg dia dah biasa, somehow yg bertanya tu macam tak puas hati, seakan2 bukan jawapan yg ingin didengarinya. Mungkin dia ingin mendengar jawapan sensasi seperti “sy masih risau hingga ke harini, sy akan check whatsapp dr say senyap2 & sy akan monitor dia bercakap dengan siapa”.

Sebab rata2 lihat dalam industri lakonan & pengiklanan ni, ramai wanita2 yg cantik jadi tidakkah isteri sy rasa tergugat atau risau sekiranya sy teringin kepada wanita2 tersebut? Okay meh sy nak jawab dari point of view sy. Tak dinafikan dalam industri lakonan & pengiklanan ni memang ramai gila wanita cantik tapi sy tanya balik, APA BINI SAYA TAK CANTIK KA? Cantik gila dah kot.

Dan kalau nak ikutkan setakat wanita cantik, ade beribu kat luar sana tapi wanita cantik yg berpendidikan, wanita cantik yg menjaga kesihatan (siap lift weights), wanita cantik yg banyak kesamaan & senang kata PERFECT PACKAGE so far bagi sy, HANYA ISTERI SAYA. Zaman sy nak fooling around, berfoya2, fenfeeling hot ni dah berakhir peeps. Banyak lagi benda lain nak buat in life daripada main perempuan. Cherish your woman & your life will be cherished.


“Dah Besar Dah Baby Faeq” – Netizen

Baru – baru ini, Sufian Suhaimi tampil meraih perhatian kalangan peminat dengan mengadakan kejutan untuk anak angkatnya, Faeq Razeeq.

Melalui video yang dimuat naik di akaun TikTok BabyPian, Faeq kelihatan sangat teruja apabila melihat Sufian pualng dan membawa hadiah iaitu sebuah basikal untuknya.

“Baby Faeq dapat surprise daripada ayah yan lah,” tulis pemilik akaun tersebut.

Video yang tular itu telah mendapat perhatian warganet dan mendapat pujian daripada warganet. Kebanyakkan mereka terharu melihat kemesraan penyanyi itu dengan anak angkatnya.

Ada juga yang gembira dan terkejut dengan melihat perkembangan terkini Baby Faeq yang dijaga oleh penyanyi itu.

Untuk rekod, Sufian Suhaimi telah mengambil Faeq menjadi anak angkat dia sejak tahun 2019.

Sumber: TikTok BabyPian

Baca artikel menarik lain di sini:


Ibu Sedar Perubahan Fizikal, Tapi Anak Nafi Hamil. Remaja 14 Tahun Bersalin Bayi Perempuan

Tak boleh bayangkan luluhnya hati seorang ibu apabila mendapati anak gadis yang dipercayainya hamil di luar pengetahuan ahli keluarga. Rahsia remaja perempuan ini terbongkar apabila dia mengadu sukar membuang air besar kepada ibunya ketika berada di rumah mereka di sebuah kampung kawasan Baling, semalam.

Dalam kejadian 4.30 petang itu, remaja terbabit yang juga pelajar tingkatan dua sebuah sekolah menengah dibawa ibunya ke Hospital Baling namun wanita berusia 40-an itu terkejut apabila doktor memberitahu anaknya mengandung dan bakal melahirkan anak.

Selepas dua jam dimasukkan ke hospital, doktor memaklumkan kepada ibunya yang remaja perempuan terbabit disahkan selamat melahirkan bayi perempuan cukup sifat.

Menurut sumber, ibu pelajar berkenaan yang masih terkejut dengan keadaan itu kemudian membuat laporan polis kerana mengesyaki yang anaknya menjadi mangsa rogol sehingga hamil dan melahirkan anak.

“Hasil keterangan yang diambil, wanita terbabit memberitahu anaknya mengadu tidak boleh membuang air besar sebelum dia melihat darah turun melalui kaki remaja terbabit ketika berada di rumah mereka.

“Wanita itu juga mendakwa dia sebelum ini menyedari perubahan bentuk fizikal badan anaknya itu sejak tiga bulan lalu namun remaja berkenaan menafikan dia hamil dan hanya memberitahu berat badannya naik,” katanya.

Sumber berkata, ketika kejadian wanita terbabit juga ada mendakwa yang dia melihat cecair jernih atas tilam di ruang tamu tempat tidur anaknya namun remaja itu memberitahu yang dia terkencing.

“Bagaimanapun, wanita terbabit yang bimbang selepas melihat darah yang meleleh melalui paha anaknya terus membawa remaja berkenaan ke hospital.

“Ketika tiba di hospital ibu pelajar itu baru mengetahui yang anaknya sudah sarat dan selamat melahirkan bayi perempuan,” katanya.

Menurut sumber, susulan daripada laporan polis itu polis mengambil keterangan daripada pelajar berkenaan dan dia mendakwa ada melakukan hubungan seks dengan dua lelaki berusia 20-an yang juga tinggal di kampung sama dengannya.

“Mangsa mendakwa dia ada melakukan hubungan seks dengan rela sebanyak tiga kali bersama dua lelaki terbabit sejak Februari lalu selepas mengenali mereka melalui rakan perempuan di sekolahnya.

“Remaja itu bagaimanapun mendakwa dia mengesyaki anak yang dilahirkan itu adalah hasil hubungan seorang daripada lelaki terbabit kerana mendakwa mereka kerap melakukan hubungan seks selepas itu,” katanya.

Sementara itu, Ketua Polis Daerah Baling Superintendan Shamsudin Mamat ketika dihubungi mengesahkan menerima laporan berhubung kejadian terbabit namun enggan mengulas lanjut mengenainya kerana siasatan masih dijalankan.

“Setakat ini, kita masih mengesan suspek bagi membantu siasatan berhubung kes terbabit,” katanya.

Sumber : HMetro


Petua Simpan Bunga Kantan Hingga 6 Bulan. Patutlah Ramai Dah Cuba, Tak Kecut Dan Tahan Lama.

Tentu ramai yang mencari petua simpan bunga kantan. Maklumlah fdalam masakan Tradisional Melayu bunga kantan antara bahan yang selalu kita guna dalam masakan. Ia diperlukan bagi menambah aroma mahupun menyedapkan lagi masakan seperti kuah laksa, asam pedas dan sebagainya.

Apabila tiba musim perayaan untuk mendapatkan sebatang bunga kantan memang susah. Harganya memang mahal.

Menarik dengan perkongsian oleh Dunia Hanya Sementara Fy, menyediakan cara untuk menyimpan bunga kantan dalam tempoh yang lama. Malah, ia boleh bertahan sehingga enam bulan. Masih kekal segar dan bunga tidak kecut.


Ibu Sedih Anak Tunggal Dijaga Pengasuh Baru Sebulan, Pergi Buat Selamanya!

Berat mata memandang berat lagi bahu yang memikulnya. Seakan tidak mampu untuk dibayangkan kesedihan yang ditanggung oleh Puan Lilis Handayani Sukran, 24 apabila menerima perkhabaran daripada pengasuhnya mengatakan anaknya sudah tidak bermaya lagi.

Difahamkan anak perempuannya itu baru berusia 4 bulan yang diberi nama Luna Aralyn Amar Ridhwan baru sebulan dihantar ke rumah pengasuhnya sebelum ditemui lemah dan disahkan meninggal dunia di Hospital Tuanku Ja’afar (HTJ).

Memetik berita yang dikongsikan di Utusan Malaysia, ibu bayi berkenaan sangat sedih dengan pemergian anak tunggalnya yang baru dilahirkan akhir Julai lalu.

Diminta Segera Datang

“Masa itu, saya berada di tempat kerja, dapat panggilan dari pengasuh yang memaklumkan muka anak sudah biru dan dia suruh segera datang ke rumahnya.

“Bayi ini merupakan satu-satunya anak saya dan baru sebulan dihantar ke rumah pengasuh,” katanya ketika ditemui pemberita di Jabatan Perubatan Forensik, HTJ di sini hari ini.

Sementara itu, bapa saudara bayi tersebut, Nashrullah Mohd. Non, 32, berkata, buat masa ini, punca kematian masih belum dikenal pasti dan keputusan hasil bedah siasat hanya akan diperoleh dalam masa terdekat.

“Jenazah bayi akan dikebumikan di Tanah Perkuburan Islam Felda Lui Muda, Jempol selepas solat Zuhur hari ini,” katanya.

Wajah Anak Pucat & Tiada Tindak Balas

Sebelum itu, Ketua Polis Daerah Seremban, Asisten Komisioner Nanda Maarof berkata, dalam kejadian pada pukul 4.40 petang semalam, ibu mangsa yang berada di tempat kerja menerima panggilan telefon daripada pengasuh yang memintanya datang segera ke kediamannya di Taman Tuanku Jaafar, Senawang di sini kerana bayi itu dalam keadaan sangat lemah dan wajahnya pucat.

Beliau berkata, sebaik tiba, ibunya mendapati keadaan kulit wajah anaknya, Luna Aralyn, empat bulan, telah pucat dan tiada tindak balas apabila dia cuba mengejutkannya.

Bayi itu kemudiannya dihantar ke HTJ di sini untuk mendapatkan rawatan dan disahkan meninggal dunia 30 minit kemudian.


Beli Ikan Hidup Atas Talian, Pekerja Kurier Bagi Layanan VVIP, Barang Selamat Dihantar, Warganet Beri Pujian.

Sejak pandemik, banyak kedai tidak beropersi yang menyebabkan ramai membeli secara online.

Namun tahukah anda bahawa salah satu barang ‘rare’ yang boleh dibeli secara atas talian (online) adalah ikan hidup.

Mungkin ada yang tak percaya tapi realitinya kurier ada menyediakan perkhidmatan ini. Sebagaimana perkongsian seorang pekerja kurier yang ditugaskan untuk menghantar bungkusan ikan hidup.

Lebih menarik, bungkusan ikan hidup mendapat layanan istimewa apabila diletakkan di tempat yang dingin dan tidak panas untuk mengelak ikan mati.

Video yang dipaparkan menerusi aplikasi TikTok telah mendapat lebih 195K tontonan dengan 14K tanda suka telah menarik perhatian warganet. Malah ada yang memberitahu pernah membeli ikan hidup secara atas talian dan mendapat kiriman bungkusan dengan selamat.

Ramai yang pos ikan hidup

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Supaya Tidak Stres Didik Anak. Prof Dr Muhaya  Ada Tip Ikatan Kasih Sayang Adik Beradik

Air yang dicincang tidak akan putus, begitulah hubungan dengan adik beradik yang setiap ibu bapa didik untuk mewujudkan kasih sayang dan bahagia dalam sesebuah keluarga. Dalam usaha mendidik anak, pendidikan akidah adalah amat penting iaitu memantapkan keimanan pada jiwa anak-anak.

Perkongsian Datuk Prof Dr Muhaya mengenai cara didikan Islam dalam diri anak-anak supaya kasih sayang terjalin utuh antara adik beradik ini harus dijadikan panduan bersama.

Namun sebelum itu,ibu bapa perlu memberikan pendidikan akidah bagi anak didahulukan dengan mengenalkan Allah swt dan menanamkan kecintaan terhadapNya.

Apabila anak-anak telah jelas mengenai akidah, mudah untuk ibu bapa menyuruh anak solat dan sebagainya. Ia sekali gus  menjadi cerminan sebagai ikatan kasih sayang dikalangan adik beradik.

Ikuti 8 cara bagaimana untuk mendidik anak supaya mempunyai kasih sayang antara adik beradik.

1.Elak pergaduhan

Apabila wujud pergaduhan antara adik beradik, tanya kepada anak, adakah ia bagus atau tidak. Ambil gambar semasa bergaduh atau rekod suara jeritannya. Rekodkan. Manakala rekodkan semasa anak dalam keadaan gembira. Bandingkan dan tanya kepada anak-anak, adakah ia sikap yang baik? Berikan penjelasan yang mudah untuk anak-anak fahami bahawa pergaduhan tidak memberikan sebarang kebaikkan dalam kehidupan.

2.Beri pujian

Jika anak-anak memperlihatkan perilaku yang baik, berikan pujian. “Baiknya anak mama.” Tujuan cara ini supaya ia menjadi budaya iaitu berbuat baik akan diberi pujian. Namun jika sebaliknya jangan jadikan ia isu besar. Anak-anak sengaja buat-buat nakal dan bergaduh kerana inginkan perhatian daripada ibu bapa.

3.Minta maaf

“Ajar anak untuk mengucap perkataan ‘minta maaf’ tetapi paksa mereka. Dalam hal ini, ibu bapa harus menjadi contoh. “Mama minta maaf. Tadi mama jerit dan garang!”. Apabila anak melihat ibu bapa berbuat demikian, anak-anak akan mengikutinya.

Hakikatnya pada usia bawah enam atau tujuh 7 tahun anak-anak akan menyerap apa yang dilihat dan didengar. Jadi ia akan jadi habit dalam diri anak.

4.Kongsi makanan

Mendidik anak mengenai perkongsian makanan melibakan perasaan. Ibu bapa akan menjadi contoh bukannya memberi contoh. Apabila ada makanan, ibu bapa akan berkongsi dengan anak. “Rasa happy tak bila mama kongsi makanan dengan kakak? Bila kakak kongsi dengan adik, mesti adik happy kan”. Fokus tentang emosi iaitu kegembiraan apabila mendapat kebaikkan. Pendekatan ini akan mendidik anak tentang kebaikkan iaitu jika ada orang berbuat kebaikkan, tentu ada orang akan buat baik kepada kita. Fokus kepada kebaikkan, jangan marah kepadanya.

5.Bagi pilihan

Pergaduhan ekoran berebut barang permainan adalah perkara biasa. Namun selain marah kita boleh memberitahu kepada anak seperti, “Ok takpe adik nak main dulu, lepas puas main boleh kongsi dengan kakak ye.” Cara ini ibu bapa memberi pilihan kepada anak bukannya menunjukkan perbahanan atau pertelingkahan.

Penting setiap ibu bapa mengunakan pendekatan kelembutan semasa membesarkan anak.

Begitu juga jika keluar ke pasaraya membeli makanan, misalnya, “ adik nak beli tak untuk kakak.” Cara ini secara tidak langsung memupuk sikap suka memberi dalam dirinya.

6.Aktiviti mengaji

Biarpun waktu mengaji tetap boleh mengikat kasih sayang adik beradik. Waktu mengaji ini dilakukan bersama-sama, ibu bapa boleh sediakan jurnal iaitu berapa banyak helaian yang sudah dibaca atau buat peraduan berkaitan aktiviti mengaji.

7.Sembahyang jemaah

Cara ibadah pula ialah melakukan sembahyang secara berjemaah dan jadikan ia sebagai habit iaitu apabila azan,katakan kepada anak, Allah memanggil kita, untuk mengucapkan terima kasih kita kena solat. Cara ini mudah untuk anak-anak faham. Kemudian setelah solat berjemaah, peluk antara satu sama lain.

8.Alam sekeliling

Bagi persekitaran pula, lakukan aktiviti harian seperti, “wow cantikknya langit, siapa buat? Allah! Siapa buat adik, Allah!, Siapa buat mata? Allah! Ibu bapa boleh kuatkan akidah anak-anak dengan alam sekeliling.

Kesimpulannya, untuk mendidik anak-anak mempunyai kasih sayang antara adik beradik, ibu bapa haruslah menjadi seorang yang penyayang. Dengan ini mudah untuk kita sayang kepada anak. Justeru, anak yang disayangi akan belajar menyayangi anak yang dikongsi, belajar untuk berkongsi.


Bertengkar Setiap Kali Suruh Mandi, Suami Hilang Sabar Jatuh Talak 3 Pada Isteri.

Pelik tapi benar. Gara-gara sikap isteri yang tidak menjaga kebersihan diri seorang suami telah mengambil keputusan yang amat sukar dalam hidupnya iaitu berpisah.

Siapa sangka hanya hal yang remeh temeh ini menjadi punca berlaku penceriaan. Kisah bukan berlaku di negara kita tetap di sebuah kampung di India.

Menurut laporan laman berita Oddity Central, seorang lelaki dari negeri Uttar Pradesh, India bertekad untuk menceraikan isterinya yang dikahwini dua tahun lalu kerana tidak tahan dengan tabiat wanita itu yang malas mandi, semalam.

Bertengkar setiap kali menyuruh isteri mandi

Lelaki berkenaan mendakwa bahawa dia sering bertengkar dengan isterinya setiap kali menyuruh wanita itu untuk mandi.

Tidak tahan dengan situasi berlarutan itu, dia kemudiannya mengambil keputusan untuk menceraikan wanita berkenaan dengan talak tiga meskipun mereka memiliki seorang anak berusia setahun setengah.

“Ketika sesi kaunseling, si suami berulang kali serta dengan tegas menyatakan bahawa dia mahu menceraikan isterinya kerana sikapnya yang malas mandi setiap hari,” kata seorang kaunselor dari Sel Perlindungan Wanita India.

Bagaimanapun, selepas mendapat tahu tentang keputusan suaminya yang ingin bercerai, wanita tersebut enggan diceraikan dan mahu terus bersama suaminya.

“Wanita itu memberikan kami aduan bertulis yang menyatakan bahawa suaminya telah menceraikannya dengan talak tiga.

“Kami memberikan kaunseling kepada pasangan itu dan ibu bapa mereka untuk menyelamatkan perkahwinan tersebut,” kata kaunselor tersebut.

Tambah agensi kaunseling itu, mereka turut cuba untuk memujuk lelaki berkenaan agar tidak menceraikan isterinya kerana isu tersebut boleh diselesaikan secara berbincang.


Tambah Stamina Dengan Kelapa Bakar Ni, Ramuannya Ringkas Je Nak Buat!

Air kelapa selain sedap diminum tidak dinafikan sering dijadikan sebagai penawar di dalam perawatan alternatif.

Menjelaskan lagi khasiat air kelapa apabila dibakar, ini dikongsikan oleh Anna Kay untuk info bersama.

Penangan Kelapa Bakar…

Mungkin masih ada tertanya-tanya khasiat remedi istimewa ni.

Rezeki kami dapat berjumpa pakcik kepada Hasydan Hisyam di rumahnya sebaik sahaja Anna selesai habiskan larian MORIB BEACH RUN minggu lepas. Sungguh banyak petua dan ilmu remedi Anna dapat dari perkongsian pakciknya.

Paling istimewa bila beliau sediakan remedi Kelapa Bakar istimewa ini. Kenapa istimewa?
Sebabnya dapur yang digunakan untuk membakar pun dah unik! Tak mungkin akan dapat jumpa di bandar.

Ramuan Kelapa Bakar ni mudah sahaja.

1 biji kelapa muda
7 biji halba
3 batang serai
*bakar sehingga 20 – 45 minit. Atau sehingga keluar buih-buih halus seperti dalam gambar di bawah.

Untuk apa Kelapa Bakar ni?

1. Sebagai ikhtiar pada pesakit darah tinggi, kencing manis, kolesterol…

2. ‘detector’ untuk penyakit paru-paru berair. Jika anda rasa badan berpeluh-peluh yang luar biasa sebaik sahaja selepas minum air ini…segeralah berjumpa doktor untuk check pada bahagian respiratory.

3.Sangat bagus untuk mereka yang ada masalah asthma, batuk berkahak, pnumonia, bronchitis.

4.Bantu bagi tenaga dan stamina

5. Serai kaya dengan kandungan mineral, fenol, alkaloid dan flavanoid yang membantu turunkan paras gula dan tingkatkan kolesterol baik. Maka automatiknya serai menjadi sumber antioksidan dan antibakteria. Bila ditambah dengan air kelapa lagi bertambah la khasiatnya.

6. Biasanya pesakit 3 serangkai punyai darah pekat…atau perlahan perjalanan darahnya atau dengan bahasa mudah…darah bertoksik. Halba dalam ramuan Kelapa Bakar ni membantu lancarkan perjalanan darah, membuang angin, menghilangkan lendir/kahak, kuatkan jantung dan yg paling kaum lelaki suka…meningkatkan hormon TESTOSTERONE -merangsang keinginan dalam hubungan, elakan ejakulasi awal dan redakan sakit bahagian prostat.

7. Banyak sangat kalau nak senaraikan khasiatnya..tapi Anna bagi ni je dulu ya. Hehe

Oh ya ..mungkin Kaum Hawa pun tertanya tanya.. apa pulak khasiat Kelapa Bakar untuk mereka?

Nak tahu tak?

*Terima kasih pada Pakcik kepada Hasydan atas perkongsian ilmu remedi. Anna doakan hidup Pakcik diberkati Illahi.


Amalkan Teh Serai Untuk Rahsia Awet Muda,  Ini Cara Yang Dikongsikan Wanita Ini Supaya Muda & Flawless!

Teh selalu disangka jahat oleh semua padahal ada unsur teh yang baik untuk diamalkan wanita. Malah teh kalau digabungkan dengan beberapa herba lain seperti halba cukup baik untuk kesihatan tubuh.

Dia yang mengamalkan petua ini sejak dulu membuktikan bahawa dua bahan ini mampu memberi kesan pada wajahnya. Patutlah wajahnya bersih tanpa cela. Muda lagi bertenaga.

Jom kita ikuti perkongsian beliau.

TEH SERAI AWET MUDA BIDAN KELANTAN

Siapa sangka kan, dalam banyak-banyak rempah ratus dan herba, serai antara herba yang sangat efektif untuk baiki kesihatan dalaman seseorang wanita.

Tapi, dalam mana-mana herba pun, bila ada baik, mesti ada buruknya juga jika terlebih dos, terutama sekali jika anda sedang mengandung, menyusu atau orang tua.

Okay, resipi teh serai ni asalnya adalah dari perkongsian seorang bidan Kelantan. Kalau tengok umur dia waktu tu, ingatkan baru lewat 30an atau awal 40an gitu.

Rupanya dah 50an ok. Pengsan Fiona tengok wajahnya yang bersih dan muda tak padan umur. Kemerahan, bersih, bertenaga. Jangan fikir dia bela saka atau hantu raya pulak ok. Memang dia amalkan teh serai sejak muda lagi.

Ini rahsia teh serai yang diamalkan sejak dulu.

TEH SERAI AWET MUDA

BAHAN-BAHAN:
3 batang serai
1 sudu besar daun teh hijau
2 ketul besar gula batu (pecahkan)

Resipi asal hanya gula batu dan serai saja. Tapi fiona tambah daun teh hijau supaya teh ni supaya fungsi awet mudanya berdouble triple dengan teh hijau yang antioksida. Bukan saja darah lancar, siap pakej cairkan kolestrol ,sihatkan jantung dan otak sekali.

Boleh guna teh hijau uncang brand OSK, AHMAD TEA ATAU BOH. Boleh ganti dengan teh rooibois atau black tea biasa.

Boleh guna madu, stevia atau gula perang kalau taknak gula batu. Tapi sebaiknya jangan guna gula biasa sebab tak berkhasiat.

Boleh tambah halia jika nak extra hot. Tambah lemon untuk extra vitamin c booster.

2. Ketuk serai sampai pecah supaya kesemua khasiat serai masuk dalam air rebusan.

3. Isi air dalam cerek terus (cerek jenis boleh masak atas induction cooker), atau dalam periuk pun boleh.

4. Isi serai dan teh hijau.

5. Masukkan gula batu terus ke dalam air. Mulakan merebus sampai mendidih.

6. Dah didih, tutup api, dan biarkan seketika selama 10 minit. Biarkan dulu bahan-bahan berada dalam cerek. Nampak tak air dah bertukar warna perang? Kalau air bertukar hitam, cuba check, takut ada cicak tokek termasuk sekali tanpa sedar.

7. Tuang secawan. Harumnyaaa aroma teh serai ni. Jadilah kau esok berwajah baby baby dengan teh awet muda yang satu ni. Simple kan? Tak buat jugak, tak tahulah.

Kos RM1 untuk 5 batang serai, dan RM10-RM15 untuk daun teh hijau asli sebungkus. Gula batu sepeket RM2.20. Kos tak sampai RM20, tapi boleh buat berkali-kali.

Jemput minum. Lepas minum ni berpeluh-peluh badan. Ini antara teh terbaik untuk diminum sebelum mulakan senaman atau buat kerja rumah.

Teh ni selamat diminum kanak-kanak ok. Tak perlu rebus 7 hari 7 malam. Cukup 10 minit untuk legakan cirit birit anak, demam dan sakit perut.

Oh jangan hairan lepas minum asyik nak kentut, sendawa dan kencing saja ok. Nilah “magic”nya teh serai awet muda ni.

Amalkan gaya hidup sihat dengan bahan semulajadi dari dapur ok.

APA KEBAIKAN TEH SERAI?

1. Kalau selalu senggut sampai guling-guling dan bergulung macam tenggiling tu, bolehlah minum teh serai secawan bila senggugut menyerang takde belah kesian.

2. Untuk orang yang sakit-sakit urat, krem urat lepas bersukan, atau bersumo, boleh minum teh serai secawan ok. Serai bersifat antispasmodic, iaitu boleh melegakan otot yang kekejangan.

3. Melancarkan darah, buatkan badan berpeluh non stop macam berlari naik tangga 20 kali.

4. Detox semulajadi. Detox perut dan juga detox kulit. Jadi senang membuang, senang berpeluh dan anda pun sihat happily ever after.

5. Boleh melegakan sakit sendi dan arthritis.

6. Rumah yang selalu dimasuki ular, bolehlah tanam serai sekeliling pagar. Pantang 7 keturunan ular dekat dengan rumah yang ada pokok serai. Kalau dimasuki ular juga, belalah angsa sebagai bonus. Ular paling anti dengan bunyi angsa. Tapi angsa arwah abah dulu, kena telan juga dengan ular sawa. Bising sangat kot, jalan mudah, telan saja.

7. Melegakan selsema dan meningkat sistem imun badan, dan mengelakkan kerosakan sel badan. Jadi badan dan muka maintain awet muda.

APA SIDE EFFECT TEH SERAI?

1. Ibu mengandung tak boleh minum dikhuatiri berlaku birth defect disebabkan bahan aktif nama Citral dan Myrcene yang ada dalam serai.

2. Fungsi melancarkan darah haid juga menyebabkan risiko keguguran tinggi.

3. Orang berkulit sensitif tak boleh minum teh serai kerana serai ni boleh trigger ruam dan alergik.

SIAPA BOLEH MINUM?

Semua dari kanak-kanak hingga orang tua. Termasuk ibu menyusu. Tapi ibu menyusu tak perlu letak daun teh hijau ok. Teh hijau ada kafein. Elakkan.

Jika anda mengandung, berkulit sensitif, nak makan boleh, tapi dalam masakan saja ok. Elakkan minum teh, apatah lagi sapu minyak serai yang panas di kulit.

Boleh tengok cara buat di dalam gambar. Fiona dah ubahsuai resipi ni untuk tambah fungsi antioksida dan sejukkan badan.

BERAPA KALI MINUM SEHARI?

Serai bersifat diuretic. Boleh singkirkan garam dan air berlebihan dari badan. Efek kencing, berpeluh tu sangat biasa. Boleh minum 2-3 kali sehari. Tapi sebaiknya jangan tambah gula putih ok. Hilang khasiat dia tau.

Tambah halia untuk efek panas dan extra diuretic function. Orang yang ada darah tinggi, bengkak badan, kencing manis, elok minum teh serai ni. Kalau ada kencing manis, tolong jangan tambah gula batu, gula biasa, gula perang, madu, atau pemanis. Stevia saja ok.

Sebarkan kepada semua wanita sebab fiona nak bantu wanita lain berjimat untuk cantik secara semulajadi dengan bahan dari dapur.


“Nak Ikutkan Dari Azali Orang Tahu Mulut Ni Memang Puaka.” Gelaran Mak Mentua Mulut Laser,  Ini Reaksi  Didie Alias!

Melihatkan perwatakannya Didie Alias yang bersuara lantang, tidak hairanlah jika ada yang menggelar dirinya artis yang ‘mulut laser’.

Bahkan, empunya diri juga tidak menafikan pernah bersikap sedemikian.

“Macam saya sendiri, kalau nak ikutkan fasal mulut ‘laser’ ni memang sudah dari azali orang tahu mulut Didie Alias ni memang puaka.

“Tapi ‘laser’ nya kena lah bertempat dan saya seorang yang jenis berterus-terang. Kalau saya kata tak boleh, maknanya tak boleh. Boleh kata saya ni bersikap tegas dengan menantu saya,” katanya.

Begitupun akuinya, hubungan antara mentua dan menantu, perlu ada sifat tolak ansur dan sentiasa berfikiran positif.

“Sebenarnya, hal ini sememangnya pernah berlaku dalam hidup saya dan sudah terjadi pada perkahwinan pertama saya sebelum ini.

“Masa tu saya sedang bercuti lama dalam industri, saya duduk bersama dengan bekas ibu mentua saya.

“Bagi saya, ibu mentua saya bukan seorang yang ‘laser’ sebab bila dia bercakap sangat lembut.

“Tapi kadang-kadang tu ada benda negatif datang kepada kita dan saya biarkan sahaja sebab pada saya ini adalah pilihan yang saya buat.

“Kalau saya bertindak secara meronta-ronta pada ketika itu, mungkin kita akan bergaduh dengan ibu mentua dan suami kita.

“Oleh itu, nasihat saya buat ibu mentua mahupun menantu kalau boleh sentiasa lah berfikiran positif dan fikir yang baik-baik sehingga ke akhir hayat,” katanya lagi.

Dia yang mengulas isu berkenaa ketika dijemput dalam temu bual bersama program Wanita Hari Ini bagi membincangkan topik ‘Mak Mentuaku Laser’, baru-baru ini.

Untuk rekod, Didie pernah mendirikan rumah tangga bersama pelakon popular era 90-an, Ridzuan Hashim sekitar tahun 1991 namun berpisah pada tahun 2000.

Hasil perkahwinan tersebut, mereka dikurniakan lima orang cahaya mata iaitu Nurdhaniyah, Muhammad Dhanial, Nur Dinie, Nur Dayini Ahza, dan Nur Diyana.

Didie kemudiannya berkahwin buat kali kedua bersama Norisham Ismail. Hasil perkahwinan tersebut, pasangan ini dikurniakan seorang cahaya mata, Muhammad Dayyan, 6 tahun.


Nad Zainal Kini Ditidurkan, Wargamaya Titip Doa

Pelakon Nad Zainal terpaksa ditidurkan selama dua hari selepas dimasukkan ke unit rawatan rapi (ICU) Hospital Pakar Ampang Puteri.

Khabar duka buat pelakon, wargamaya menitipkan doa buatnya. Memetik laporan Kosmo! Online!  Perkara tersebut dimaklumkan rakan baiknya, Aina Liza kepada menerusi satu pesanan WhatsApp.

Nad ditidurkan dua hari sebab paru-paru dia berdarah. Dah dapat keluarkan semua darah jadi doktor tidurkan dia supaya boleh rehat dan paru-paru kembali kering.

“Tadi, tak dapat nak kongsi (berita) ini sebab nak tunggu kebenaran keluarga dia. Sama-sama kita doakan Nad okey,” kata Aina.

Demikian kata rakan baik pelakon Nad Zainal yang juga merupakan pengurus kepada pengacara, Sherry Alhadad iaitu Aina Liza berhubung keadaan kesihatan aktres itu yang dipercayai menghidap jangkitan kuman pada paru-paru.

Dalam pada itu, rakan baik Nad yang juga pelakon, Ungku Ismail Aziz memohon doa orang ramai agar Nad atau nama sebenarnya, Farah Nadia Zainal Abidin diberikan kesembuhan.

“Saya pohon doa-doa semua buat Nad Zainal yang dimasukkan ke wad ICU (semalam) disebabkan jangkitan kuman di paru-paru.

“Beberapa prosedur telah dilakukan dan menurut doktor yang merawatnya keadaannya stabil tapi keadaannya tidak berapa okey. Mohon doa ya semua. Allahumma Yashfiihaa,” coretnya menerusi Instastory

Difahamkan Nad  dimasukkan ke ICU hospital swasta berkenaan selepas dua hari keadaan kesihatannya tidak begitu baik barangkali disebabkan simptom Long Covid.


Nak Balik Kampung, 30 ‘Checklist’ Ni Kena Buat Supaya Perjalanan Selamat Dan Tenang. No 16 Hingga 30 Tu Wajib Ambil Tahu!

Nampaknya minggu ni ramai yang mengambil kesempatan untuk pulang ke kampung setelah sekian lama tidak dibenarkan merentas negeri.

Khabarnya minggu ni jalan raya bakal sesak apabila cuti kali ini bertembung dengan cuti sambutan perayaan Depavali.

Sudah pastinya ada yang mengambil cuti panjang untuk membawa keluarga berjumpa orang tua di kampung dan singgah ke pusat peranginan.

Namun, cuti-cuti juga, keselamatan harus dijaga untuk mengelak sebarang perkara yang tidak diingini.

Umumnya untuk pulang ke kampung atau pergi ke mana-mana, perlu ada senarai semak atau check List supaya persiapan perjalanan lebih teratur. Malah menjadikan kita lebih alert dan fokus keperluan dalam tempoh itu.

Sebagaimana perkongsian tular ini, biarpun ringkas tapi ia amat penting untuk kita alert. Ia melibatkan keselamatan di rumah dan keluarga ketika dalam di jalan raya.

Jom kita lihat check list ringkas ini tapi lengkap untuk kita alert hal ini. Tapi yang no 16 hingga 30 tu paling penting untuk mengelak sebarang kejadian yang tidak dingini semasa memandu. Barulah pulang ke kampung dengan selamat dan harmoni.

30 Check list kena alert!

Sebelum balik kampung:

1. Cabut semua kat dinding except fridge.
2. Buang sampah.
3. Jgn biar baju tersidai diluar.
4. Double triple check fan & lampu.
5. Kosongkan sink.
6. Bawak toiletteries.
7. Charger phone.
8. Sebelum keluar baca al Fatihah, ayat Kursi, Bismillahillazi. Berniat ziarah, niat menjadikan perbuatan kita ibadah.
9. Niat Nak buat Jamak Qasar.
10. Jgn kelam kabut n marah2, jgn over happy.
11. Lapang dada & solat/baca doa musafir.
12. Tinggalkan rumah dgn tawakkal Allah menjaganya.
13. Pastikan semua ahli keluarga masuk kereta. Jgn tertinggal isteri/suami.
14 Top up siap2 touch n go, no more tambah nilai lanes.
15. Sentiasa kira cukup bilangan anak, esp di RnR

No 16- 30, paling penting elak kecelakaan di jalan raya!

16. JGN LUPE BAGI SIGNAL
17. JGN LUPE BAGI SIGNAL
18. JGN LUPE BAGI SIGNAL
19. JGN LUPE BAGI SIGNAL
20. JGN LUPE BAGI SIGNAL
21. JGN LUPE BAGI SIGNAL
22. JGN LUPE BAGI SIGNAL
23. JGN LUPE BAGI SIGNAL
24 JGN LUPE BAGI SIGNAL
25. JGN LUPE BAGI SIGNAL
26. JGN LUPE BAGI SIGNAL
27. JGN LUPE BAGI SIGNAL
28. JGN LUPE BAGI SIGNAL
29. JGN LUPE BAGI SIGNAL
30. JGN LUPE BAGI SIGNAL

Selamat Pulang ke kampung! Bawa dengan iman.


Tip Nak Elak Anak Buat Dalam Kereta, Barulah Ayah Dapat Pandu Dengan Tenang

Kadang-kadang dalam kereta boleh jadi waktu yang sangat mencabar buat mak ayah yang ada anak 1-4 tahun sebab mereka bukan sahaja aktif malah mereka tak faham bahasa.

Agak susah nak menenangkan mereka ni kalau mak ayah tak tahu teknik tenangkan anak mengamuk ni.

7 TEKNIK TENANG-kan anak dalam kereta yang mak ayah boleh cuba dan sesuaikan ikut keadaan.

1 – Bawa Bertenang
===========
Pertama sekali bila anak meragam atau tak mahu duduk diam mak ayah kena bawa bertenang. Nak suruh anak bertenang macam mana kalau mak ayah sendiri tak boleh bertenang, menengking dan memarah tak boleh buat situasi tegang jadi tenang.

Susah nak tenang pun cuba buat buat muka relax. Nanti anak yang mengamuk pun pelik “Eh, ni mak aku ke? Selalu kalau aku meragam mak aku lagi kuat meragam”. Ini namanya reverse psychology.

Susah juga nak tenang? Cuba teknik Jin Shin Jyutsu urut jari tengah 2-5 minit untuk tenangkan rasa marah.

2. Pujuk Dengan Lembut
===========
Cuba dulu pujuk guna bahasa yang paling lembut boleh buat, jangan terus naik angin cakap pun kasar je. Bertambah keras hati anak tu nanti. Turuti je permintaan si anak selagi ia tak memudaratkan.

Kalau perlu berhenti kereta berhentilah dan peluk anak serta gosok di bahagian dada dia kerana menurut Dr. Taufiq Razif gosokan di bahagian dada dapat kurangkan kenakalan anak kita. Sambil gosok tu boleh cuba selawat atau baca surah pendek. Insyaallah hati si anak tadi akan lembut.

3. Seni Mengalih Perhatian
===========
Lumrah budak memang kena bergerak, mana boleh nak duduk statik tak buat apa apa, sebab itu dia mudah meragam bila dalam kereta kerana aktiviti yang dia boleh buat sangat terhad. Balik-balik main kejar kereta depan.

Mak ayah kena ada seni mengalih perhatian anak kalau tak nak anak meragam atau nak tenangkan anak yang meragam. Boleh cuba main teka mimik muka, teka barang yang hilang atau bertanya soalan yang menguji minda dia seperti “kereta tu warna apa?”. Selain dapat bertenang dapat juga kita asah thinking skill anak-anak.

Amaran : Elakkan bertanya tentang perasaan ataupun sesuatu yang melibatkan emosi kerana ianya akan membuatkan anak fokus ke dalam dirinya sendiri. Ingat, anak yang sedang fokus pada emosi dan perasaannya sendiri akan mudah meragam!

4. Beri Ganjaran
===========
Kalau semua cara tadi tak berkesan guna cara ‘beri ganjaran’. Boleh juga sediakan kontrak tingkahlaku awal-awal sebelum perjalanan, bagitahu “Rania kalau tak menangis dan tak kacau adik nanti mama belikan patung little pony” (sebab rania suka little pony)

Nak bagi pesanan atau arahan kena spesifik, tak boleh bagi arahan terlalu abstrak contoh,
“Rania jangan nakal tau”. Anak confius kalau arahan macam ni.

Kena bagi arahan spesifik,
“Rania jangan kacau adik, jangan panjat, jangan melompat”. Walaupun arahan tu jadi panjang tapi percayalah anak lebih faham macam ni.

5. Bagi Pilihan
===========
Bila mahu tenangkan anak yang mengamuk dalam kereta boleh bagi dia pilihan. Sebelum tu kena tahu apa yang anak nak sebenarnya. Contoh pilihan “Rania suka makan donut putih ke coklat?” (Sebab rania suka makan donut). Tengok pada situasi perjalanan kita nak ke mana.

Amaran : Jangan sesekali bagi pilihan bentuk mengugut atau warning pada anak sebab cara ini boleh buat anak dapat simptom 3F (freeze, fight, flight).

Contoh pilihan ugut, “Rania nak diam atau anak kena tinggal kat sini?”

6. Sesekali Kena Abaikan
===========
Boleh abaikan anak mengamuk sekali sekala jika punca amukan tu tak serius. Bukan tak pedulikan tapi sebenarnya kita nak sampaikan mesej bahawa dia tak boleh gunakan kemarahan dia untuk menarik perhatian kita dan dia tak boleh gunakan kemarahan tu untuk mendapatkan apa yang dia mahu.

Lengah lengahkan pujuk anak yang sedang meledak marah itu. Kalau kita kelam kabut setiap kali anak mengamuk, percayalah dia akan ulang, ulang dan ulang perbuatan tu untuk menarik perhatian kita.

Jelaskan baik-baik dengan intonasi suara yang tenang dan perlahan bahawa kita datang bukan kerana dia mengamuk tapi kerana kita sayang kat dia. InsyaAllah fokus anak kepada kemarahannya akan beralih kepada dialog kasih sayang kita.

7. Mak Ayah Kena Tegas
===========
Akhir sekali macam mana pun cara didik anak mak ayah kena sentiasa tegas dan jangan mudah kasihan. Kerana sifat kasihan kita itu boleh jadi racun yang anak akan gunakan untuk beri alasan kemudian hari nanti. Tegas kalau anak buat salah melampau mesti kena hukum, jangan di manjakan.

Hanya ada 2 sahaja punca anak mengamuk dan tantrum yang mak ayah kena ambil tindakan segera iaitu apabila anak mengamuk sebab keperluan fisiologi-nya tak dipenuhi dan satu lagi anak yang mahukan perhatian mak ayah.

Lepas ni kalau anak mengamuk nak telifon jangan gelabah, relax sebab itu amukan manipulatif sahaja. Guna 7 teknik tadi insyaallah keadaan kembali tenang.

Sumber: Fb Mohd Fhais


Turunkan Bacaan Darah Tinggi, Perlu Makan Ubat & Kena Cuba 9 Petua Ni!

Petua orang dulu memang banyak, lagi-lagi dalam hal penjagaan kecantikan dan kesihatan. Kalau hendak dihimpunkan,memang tidak terkira banyaknya.

Pun begitu, andai disenaraikan untuk membantu mengawal tekanan darah tinggi, ini antaranya sebagaimana yang disenaraikan oleh Ana Mahabu di akaun fbnya. Jom ketahuinya.

Rawatan Tradisional Untuk Penghidap Darah Tinggi

Untuk Penghidap Darah Tinggi Patut Cuba. Semoga disembuhkan oleh ALLAH S.W.T

Rawatan 1 : Ambil seikat daun kucai. Tumbuk lumat dan perah sehingga mengeluarkan air. Minum air tersebut setiap pagi selepas sarapan selama sebulan.

Rawatan 2 : Perahkan buah mengkudu masak dan ambil airnya dan tapis. Minumlah di waktu pagi sebelum memakan sesuatu. Amalkan selama seminggu berturut-turut.

Rawatan 3 : Ambil beberapa batang serai yang telah diketuk, rebus bersama 4 mangkuk air dan renehkan sehingga air rebusan menjadi semangkuk. Amalkan meminum air rebusan serai 2 kali sehari.

Rawatan 4 : Ambil 3 biji pisang kelat yang masak, diramas dengan kulitnya sekali dan ambil airnya dibuat minum.

Rawatan 5 : Ambil air kelapa muda segelas, dibubuh sedikit kopi dan sebuku garam jantan, kacau dan minum. Amalkan 2 kali seminggu.

Rawatan 6 : Jadikan pucuk betik sebagai ulam-ulaman ketika anda menikmati makan tengah hari mahupun malam.

Rawatan 7 : Jadikan daun sabung nyawa sebagai ulam-ulaman. Jika anda memakannya secara berlebihan, anda akan berasa mual, loya dan bagaikan hendak muntah. Ini disebabkan oleh cecair daunnya yang berfungsi menurunkan kandungan gula dalam darah.

Rawatan 8 : Daun pegaga boleh dibuat jus sebagai penawar darah tinggi anda.

Rawatan 9 : Ambil 2 biji epal hijau, buang kulitnya dan hiris nipis-nipis. Rebus dengan 2 cawan air sehingga empuk. Biarkan sehingga sejuk dan tapiskan airnya. Minum 2 kali sehari. Amalkan selalu walaupun tekanan darah tinggi anda menurun.


“Bidadari Syurga Saya Pergi Buat Selamanya.” Shuib Kongsi Berita Duka, Siti Sarah Meninggal Dunia. Al-Fatihah!

Penyanyi Siti Sarah, 37, disahkan meninggal dunia di Hospital Universiti Kebangsaan Malaysia (HUKM).

Berita duka tersebut dikongsikan oleh Shuib Sepahtu yang memaklumkan isteri kesayangannya itu telah ‘pergi’ buat selamanya pada jam 5.13 minit pagi.

Berita tersebut dimuat naik menerusi Instagram (IG) rasminya.

”(Pada jam) 5:13 minit pagi 9 Ogos 2021, bidadari syurga saya pergi buat selamanya.

”Mohon sedekahkan Al-Fatihah (buat) Siti Sarah Binti Raissuddin,” tulis Shuib.

Perkara itu juga turut dikongsikan syarikat pengurusan penyanyi lagu Kesetiaan itu, Indigital Music dalam satu kenyataan ringkas.

“Dengan berat hati dan berdukacita, kami ingin memaklumkan bahawasanya Siti Sarah Raissuddin disahkan meninggal dunia jam 5.13 pagi HUKM.

“Terima kasih kepada semua yang tidak putus-putus memberikan doa serta sokongan kepadanya sejak dimasukkan ke hospital beberapa hari yang lalu,” katanya.

Terdahulu Siti Sarah dimasukkan ke Unit Rawatan Rapi (ICU) hospital itu selepas tahap oksigen menurun.

Siti Sarah kemudiannya ditidurkan sebelum pembedahan dijalankan bagi mengeluarkan bayi dalam kandungan.

Siti Sarah selamat melahirkan bayi lelaki diberi nama Ayash Affan.

Siti Sarah bersama suami yang juga pelawak, Shuib disahkan positif Covid-19 pada 27 Julai lalu.

Innalillahiwainnalillahirajiun,salam takziah buat Shuib dan ahlli keluarga. Semoga kuat dan tabah dengan Ujian ini.

SUMBER: Harian Metro


Patut Dicontohi! Syafiqah Aina Minta Suami Utamakan Mentua, Bawa Bercuti Ke Switzerland

Selalunya selepas berumahtangga, anak lelaki akan bertukar tanggungjawab kepada isteri dan keluarga kecil mereka pada masa akan datang. Tetapi, tanggungjawab sebagai anak tidak semestinya akan tolak ke tepi.

Jika sebut nama usahawan dan pempengaruh, Hafiz Mahamad serta isterinya, Syafiqah Aina, semestinya orang ramai mengenali mereka. Sikap merendah diri dan dermawan kepada orang sekelilingnya membuatkan ramai yang menjadikannya sebagai inspirasi untuk berjaya.

Sering membuat penulisan yang bermakna dan berkongsi kehidupan mereka di laman sosial sebagai inspirasi orang ramai, kali ini Hafiz meluahkan rasa syukur apabila diberi peluang untuk membawa ibu dan bapanya bercuti ke Switzerland.

Menurutnya, dia sudah lama menyimpan hasrat itu untuk membahagiakan ibu dan bapanya memandangkan orang tuanya itu sudah semakin dimamah usia dan meminta untuk isteri tersayang mendoakan agar urusannya sentiasa dipermudahkan.

Malah, Aina berkata, dia menegaskan agar Hafiz mengutamakan dan membahagiakan ibu bapanya terlebih dahulu berbanding dirinya.

“Saya selalu cakap dengan isteri, doakan Abang, abang nak gembirakan mama dan abah. Aina selalu kata “Abang”, selepas mereka pencen. Bahagiakan mereka dulu baru sayang.

“Apa abang nak hadiahkan & kemana abang nk bawa sayang, jangan lupa bawa plan untuk mereka sekali. Sebelum ini, kalau nampak orang pergi melancong atau mana-mana,” katanya.

Tambah Hafiz lagi, selepas ibu dan bapanya sudah pencen daripada alam pekerjaan, inilah masa yang sesuai untuk dia berbakti kepada orang tuanya idengan mencipta lebih banyak memori bersama.

“Saya tak ada rasa teringin nk pergi sebab saya mmg suka duduk rumah, tapi bila bab keluarga. Saya nak mereka merasa sebab nak cipta kenangan,” luahnya.


“Saya Tak Nak Anak Derhaka Pada Ayah Mereka..”-Mulianya Hati, Netizen Respect Cara Ziana Zain!

Bercerai tidaklah bermaksud untuk bermusuh. Begitulah mulianya hati penyanyi Madah Berhelah, Ziana Zain ini. Walaupun jodoh tidak panjang bersama bekas suaminya, namun tidak pernah sedikit pun melarang anak-anaknya untuk meneruskan hubungan baik dengan bapa kandung mereka, Armin Zaharin.

Empat tahun memegang status ibu tunggal, Ziana atau nama sebenarnya Siti Roziana Zain, 54, dia mahu anak-anaknya hidup dalam keberkatan dan tidak menjadi anak derhaka.

Semua ini diceritakan ikhlas darihatinya melalui program bual bicara Next To Neelofa musim kedua yang bersiaran di Astro Ria  pada malam Sabtu yang lalu.

“Saya tidak akan pisahkan anak-anak dengan bapa dia orang. Saya cakap dengan anak-anak saya nak hidup mereka ada keberkatan dari ayah dan juga ibu. Saya tak nak anak-anak saya derhaka kepada ayah dia dan juga saya,” katanya.

Dalam pada itu, Ziana Zain turut berpesan pada anak-anaknya untuk menunaikan tanggungjawab kepada ayah mereka untuk menjaganya bila suda tua kelak.

“Sekiranya tiada siapa pun jaga ayah apabila dah tua, saya pesan agar mereka ambil dan jaga ayah. Saya tidak akan marah, itu tugas mereka,” demikianlah katanya lagi.

Meninjau di ruangan komen, rata-rata warganet tersentuh hati dan meluahkan rasa bangga dengan sikap yang ditunjukkan oleh penyanyi kesayangan mereka itu. Meskipun telah banyak dugaan yang dilalui namun tetap mahu menjaga hubungan baik anak-anaknya dengan ayah kandung mereka.

Ini antara komen yang ditulis oleh warganet :-

“Bagusnya kakziana ni… didik anak2 sy cuba jadi ibu mcm kakziana juga”

“Tabahnya kak zz..nangis kita tgk”

“Hebat anak2 Kak Ziana..good looking🥰”

“MashaAllah Kuat nya kakak ku ziana, ank2 pun Baik alhamdulillah 🥺”

“Muka anknya mcm… penyanyi indonesia tu… Rizky Febian😁”

Ekstra Info : Terdahulu, Armin Zaharin didakwa di Mahkamah Majistret Shah Alam, Selangor atas tuduhan mencederakan anak lelakinya pada Mei 2018. Perkahwinan yang dibina selama 20 tahun itu berakhir apabila Armin melafazkan talak satu di Mahkamah Rendah Syariah Shah Alam, Selangor pada 12 Julai 2018.


“Orang Yang Paling Kalut, Penat Serta Letih Setiap Pagi Adalah Wanita Bergelar Isteri & Ibu.

Berkongsi hidup bermakna, berkongsi segala-galanya. Susah, senang, suka dan duka. Begitu juga dalam hal menguruskan rumah tangga. Takkan jatuh ego seseorang lelaki andai menghulurkan sedikit bantuan kepada sang isteri waima mencuci pinggan sekali pun.

Apatah lagi jika mengambil alih segala tugas di dalam rumah, itu ibarat ‘double bonus’. Tetapi isteri jangan pula naik lemak. Sama-sama bantu dan menguruskan rumah tangga, pasti lebih bermakna dan menyemarakkan lagi kasih sayang.

Baca perkongsian Dr Syahr ini. Moga menjadi panduan dan manfaat untuk kita bersama!

“Walaupun setiap pagi saya sebagai suami dan ayah sediakan sarapan dan bekal sekolah, sediakan air mandian anak-anak, tukar lampin, dukung anak, kemas dapur, ada masanya seterikakan baju sendiri dan anak-anak, sediakan susu anak dan sebagainya saya bukanlah orang yang paling kalut dan penat berpeluh setiap pagi… Kerana orang yang paling kalut, penat dan letih setiap pagi adalah sorang wanita bergelar isteri dan ibu.

“Setiap malam saya lihat isteri saya nak pastikan suaminya ini dapat tidur yang cukup, tak nak ganggu tidur suami dan sebagainya, penat pun tak kejut suami jaga anak-anak waktu malam, kecuali saya sedar sendiri. Paginya pula isteri inilah check baju yang dah siap gosok itu sempurna atau tidak, sebab nak pastikan suami pergi kerja baju bergosok elok, bersih, wangi, anak ke sekolah dalam keadaan selesa, bersih, kemas.

“Air mandian anak pun isteri check cukup suam atau terlalu panas atau terlalu sejuk, lampin anak pun jika saya lambat atau tak sempat tukar isteri inilah reminds atau pergi tukar sendiri, sambil dukung anak ke hulu ke hilir, layan anak nangis, betulkan tudung, pesan kalau saya penat atau terlewat tak perlulah kemas dapur nanti dia boleh kemaskan, tolong pastikan saya dah ambil kunci kereta, enjin dah dipanaskan ke belum, buka pintu pagar, bla bla bla.

Baca senarai itu, boleh faham siapa paling kalut, penat, berpeluh dan letih setiap pagi, kan?

With all these sacrifices made, this is why I cannot fathom and comprehend why there are husbands who don’t love their wives.

1. Roti dan daging burger ayam jenama Ramly (goreng guna air fryer), letak sos dan timun saja.

2. Roti saya sapu peanut butter dan hirisan pisang. Resepi rakan sekerja (orang putih berasal dari Kanada) masa kerja di Australia dulu. Super sedap!

3. Malam semalam sempat singgah pasar malam on the way balik rumah, beli ayam goreng, potato springs dan keropok. Tak habis makan, simpan dalam peti sejuk, pagi ini panaskan semula bolehlah makan untuk sarapan pagi.

Tetapi isteri saya tak pernah check makanan yang saya sediakan itu bagus ke, sedap ke tak sedap ke. Dia percaya suaminya ini masak sedap kot. Heheh, saya puji diri sendiri ni….??

Wahai suami sekalian, sama-samalah kita menghargai isteri(-isteri) kita.


Kekalkan Khasiat Bawang Putih & Merah Ada Caranya. Dr Ni Sarankan Rugi Kalau Tak Tahu!

Khasiat bawang khususnya bawang putih memang diketahui sangat bagus untuk kesihatan kita.

Ini kerana bawang putih dikatakan dapat membantu dalam sistem pernafasan, perbaiki sistem penghadaman dan kandungan tenaga yang rendah.

Kajian saintis ada menunjukkan setiap 100 gram bawang putih mengandungi 623 kJ kalori, karbohidrat (33 g), gula (1 g), serat (2.1 g), lemak (0.5 g), protein (6.39 g), beta karotin ( 5 microgram), thiamine (vitamin B1) (0.2 microgram), riboflavin (vitamin B2) (0.11 microgram), niacin (0.7 mucrogram), asid panthitenik (0.59 microgram), Vitamin B6 (1.2535 micragram), folate (3 microgram), vitamin C (31.2 mg), kalsium (181 mg), zat besi (1.7 mg), magnesium (25 mg), fosforus (153 mg), kalium (401 mg), natrium (17 mg) dan zink (1.16 mg). Kandungan zat lain ialah seperti mangan (1.672 mg) dan selenium (14 micrograms).

Kandungan nutrien ini memberikan bawang putih sebagai sumber mineral utama untuk kesihatan manusia.

Oleh itu, adalah penting untuk kita ketahui cara terbaik untuk pastikan bawang putih yang digunakan dalam masakan juga  dapat dikekalkan khasiatnya.

Berkongsi info tentang itu, Dr Zubaidi ada menjelaskannya. Nak tahu lanjut, ini perkongsiannya.

Saya kongsikan lagi tips mendapat nutrisi yang lebih banyak dari bawang putih dan bawang merah.

Ramai yang memotong bawang putih dan merah dan letakkan di dalam mangkuk yang terdedah ke dalam peti sejuk. Ada juga yang meletakkan ke dalam bekas plastik dan kaca.

Ini bukanlah cara terbaik kerana nutrisi bawang-bawang itu akan hilang apabila terdedah terlalu lama. Ia pun boleh menyebabkan bawang-bawang ini diserang kulat.

Simpanlah bawang putih dan bawang merah yang tidak ditinggalkan dan tidak dipotong di tempat yang kering dan sejuk.

Potong bawang apabila mahu digunakan dalam masa 10-15 minit.

Jika sudah dipotong halus dan tidak digunakan, boleh rendamkan dalam minyak kelapa atau minyak zaitun bagi mendapat nutrisi yang lebih banyak.

Semoga bermanfaat.


Wanita Ni Kongsikan Remedi Bantu Normalkan Bacaan Kolesterol. Yang Penting Kena Konsisten!

Kandungan kolesterol yang tinggi dalam badan boleh mengundang bahaya kepada kesihatan seseorang. Sebab itu kita kena kawal kolesterol dalam badan sejak awal kecil lagi bagi mengelakkan masalah obesiti, sakit jantung, kencing manis dan lain-lain lagi.

Tapi jangan pula abaikan pengambilan ubat dengan doktor. Tak semua petua itu sesuai, segalanya bergantung kepada penerimaan tubuh seseorang.

Air Kentut kata si kecik mak aji.
Sila baca sbb resepi di dalam entry ini.

Terima kasih pada semua di MAHN. Viral sekejap dan siap ada perkongsian dr Majalah Mingguan Wanita, di insta dll serta di radio. Tahun baharu ni baru berkesempatan bg tutorial nya.

Resepi utk seminggu atau kdg2 boleh jadi utk 3 ke 4 hari bagi mak aji lah. Mungkin juga boleh jadi utk sebulan (stok sejuk beku ).

Boleh tgk pada gambar tersebut.
Semoga bermanfaat.

Harapnya diamalkan secara konsisten.

Kesannya..berbeza2 mengikut individu rasanya.

Sebab..

Mula2 dulu..kolestrol tak turun mana. Tapi berat badan mak aji turun. Lama kemudian dia stagnant..itu je, tak turun2 beratnya. Tp tetap minum. Kemudian baru lah dtg berita gembira.

Time turun kpd 3.3 tu baharu lh mak aji berani share dgn semua.
Skrg mak aji jumpa doktor utk review kolestrol setiap 6 bulan sekali. Mak aji mmg tiada kencing manis dan darah tinggi. Jd mak aji tidak pasti adakah ini sesuai sbg remedy atau usaha mengurangkan bacaan diabetes atau menurunkan tekanan darah tinggi ye. Sbb ramai yg tanya.

Mak aji sarankan diambil/minum/amalkan sekurang2nya dua gelas sehari.
1 gelas pagi sebelum sarapan atau jika rasa tidak boleh, selepas sarapan.
1 gelas lagi sebelum dinner, atau mgkn selepas dinner. Jgn minum sebelum nk masuk tidur, takut nanti perut tak selesa kan?

Minum ikut kemampuan badan sendiri ye.
Jgn sampai memudaratkan diri.
Kalau dah biasa mcm mak aji, sehari mmg boleh habis 2L.

Yg sudah sedia ada makan ubat kolestrol yang diberi doktor, sebaiknya tanya doktor. Ubat wajib makan.

Mak aji hanya kongsi remedy utk normalkan atau setidak2nya menurunkan bacaaan kolestrol.

Mak aji mmg doktor nak ON kan ubat kolestrol pada masa tu. Cuma mak aji bincang dan bgtau doktor mak aji nk cuba secara natural/alami dan berusaha jaga makan dan exercise.

(Siapa yg pernah baca post terdahulu mak aji tentu dah tahu)

RESEPI : ada pada setiap gambar supaya lebih faham

Air 6L (4 x 1.5L botol air)
Lemon 3 biji sahaja (anggaran berat 600g ke 700g)
Halia 3 ke 4 ketul ( anggaran berat 600g ke 700g)
Nenas separuh (buah besar) kalau buah kecil, guna sebiji.
*******************************************

Mak aji sediakan 6L utk 3 ke 7 hari. Bykkan minum air kosong juga ye. Mak aji ni pagi2 minum je nescafe ais. Tp sblm sarapan, mak aji minum dulu segelas.

Mak aji cikgu. Kurang exercise mcm zumba tu,atau jogging. Mak aji cuma naik turun tangga di sekolah shj dan jalan2 dlm mall.


YB Zawawi & Isteri Praktis ‘Home Schooling’ Dalam Didik Anak.

Sejak kecil beliau diajar berdikari dan dihantar belajar jauh dari rumah membuatkan YB Zawawi yang berkelulusan Sarjana Muda (Bahasa Arab) dari Universiti Al Azhar, Mesir, pada 1995 dan Sarjana Pendidikan (Bimbingan dan Kaunseling) dari Universiti Malaya pada 2005 turut mempraktikkan apa yang dilakukan oleh ibu bapanya kepada anak-anaknya.

“Saya lahir dalam keluarga yang susah, antara asuhan yang paling berkesan bagi saya adalah pergantungan kita Allah SWT. Ayah dan ibu penoreh getah. Walaupun anak ramai, tapi keyakinan dan keikhlasan mereka besarkan anak-anak memudahkan segalanya. Malah sumbangan dan bantuan tidak putus-putus kami sekeluarga peroleh ketika itu.

“Ibu saya tak sekolah tinggi hanya setakat darjah dua. Kebetulan datuk saya guru sekolah pondok, jadi ibu saya lebih banyak belajar di rumah (home schooling). Penekanan lebih kepada agama dan begitu juga yang kami praktikkan pada anak-anak,”ujar YB Zawawi, Pengetua Maahad Tahfiz Al Fateh ketika memulakan bicara awal bersama penulis.

“Apabila sudah ada anak sendiri, apa yang ibu bapa saya ajar secara tak langsung saya cuba praktikkan.

“Anak-anak saya kebanyakannya di hantar belajar luar dari Malaysia iaitu di Indonesia dan juga Acheh. Saya mahu mereka belajar cara hidup, pengalaman baru di tempat lain sekali gus membantu kematangan mereka selain belajar budaya berbeza dan melihat dimensi baru dari kaca mata mereka.

“Kalau ada kesempatan saya akan melawat mereka atau jika ada masa terluang kami akan bercuti bersama. Tetapi kesibukan kerja dan urusan masing-masing membataskan kami untuk berbuat demikian.

Lebih dominan didik anak

Mengulas tentang siapa yang lebih tegas dalam mendidik anak-anak, jujurnya sang isteri mengakui  lebih dominan dalam hal tersebut. Anak sulung pasangan ini, Abdullah Faizi Mohd Zawawi (23) sebelum ini belajar di Pesantren Gontor sekarang UIA Pagoh dalam bidang Hospitaliti dan Pelancongan, anak kedua Abdullah Hakimi (21) Kuis Universiti Ar Raniry Acheh dalam bidang Kewartawanan.

Manakala anak ketiga, Abdullah Qardhawi (20)  belajar di University Darus Salam dalam bidang Hukum dan Ekonomi. Sementara yang keempat pula, Abdullah Nasafi (17) kini di Maahad Tahfiz Al Fateh- Hafiz 30 juzuk -SPM manakala yang bongsu, Abdullah Rizqi (7 tahun)  di Sekolah Rendah Al Fateh.

“Saya memilih untuk berhenti kerja demi menjaga dan mendidik anak-anak di rumah. Dulu saya pernah bergelar pensyarah. Tetapi disebabkan anak-anak makin membesar, selepas berbincang dengan suami jadi saya berkorban kerjaya demi anak-anak. Asalnya saya memilih untuk untuk berhenti seketika, apabila anak sudah besar saya mahu bekerja kembali.

“Tetapi apabila berhenti kerja dan buat kerja sendiri, saya nampak masa lebih fleksibel. Paling penting saya boleh keluar ikut masa sendiri. Kalau orang lain keluar shopping sabtu ahad, tetapi saya pergi hari biasa dan seronoknya orang tak ramai jadi tak serabut dengan orang atau nak berebut parking dan sebagainya. Anak-anak saya pun ‘home schooling’ yang mana saya ajar sendiri di peringkat bawah.

“Kebetulan saya dan suami buat bisnes sendiri, sediakan program dan konsultan untuk yang memerlukan. Dengan kata lain, sebelum timbulnya konsep SOHO, saya dan suami terlebih dahulu mempraktikkannya.

“Awal-awal nak berhenti kerja memang ada timbul ralat di hati. Saya pula jenis wanita yang berfikiran moden kerana saya memperjuangkan hak wanita baik dari segi penulisan, rumah perlindungan wanita dan sebagainya. Rasa ralat kerana saya sendiri berjuang untuk wanita tetapi tiba-tiba memilih untuk berhenti kerja.

“Terasa bertentangan dengan prinsip tetapi lama-lama saya faham dan ambil kata-kata Naquib Akl-Attas iaitu ‘What is the meaning of knowledge’ iaitu ‘been means’ iaitu ‘Dia Bermakna’ yang mana saya memahami yang berkerjaya itu tak semestinya 8-5 petang. Saya juga faham asas dalam pembinaan keluarga adalah anak-anak.” ujar ustazah Hazlina Abdul Razak lagi sambil memberitahu berhenti kerja selepas kelahiran anak kedua.

Bunga antara 6 kumbang

Memiliki lima anak lelaki, akui ustazah hanya dia ‘bunga’ di dalam rumah namun dalam hal menguruskan rumah tangga tidak hanya dibebankan di atas bahunya semata-mata. Sebaliknya dia dan suami mendidik anak-anaknya untuk membuat kerja rumah.

“Saya selalu cakap pada anak-anak, di dalam rumah ada 6 lelaki termasuk ayah, mak sorang je perempuan. Takkan mak nak buat kerja semua orang. Jadi, setiap orang ambil sorang sedikit jadi ringan semua kerja. Disebabkan itu juga anak-anak saya ringan tulang.

“Kebetulan dulu saya pernah bekerja sebagai pensyarah sambilan, jadi apabila saya ke tempat kerja, anak sulung yang uruskan adik-adiknya sejak umur 10 tahun lagi. Senang cerita dia jaga adiknya dari kecil sampai besar. Ada sekali saya pulang ke rumah untuk melihat sama ada dia buat betul kerja. Memang sebak dan terasa nak menitis air mata tengok waktu itu.

“Alhamdulillah, didikan tersebut melekat pada semua anak-anak saya baik yang sulung sehingga yang bongsu. Walaupun ada yang melanjutkan pengajian luar dari Malaysia, namun setiap kali pulang bercuti, mereka masih amalkan segala yang saya dan suami praktik kan selama ini,”ujar ustazah Hazlina lagi tatkala bercerita mengenai anak-anak lelakinya.

Mengajar dari rumah ke rumah

Memiliki asas dalam Pendidikan bukan sahaja memberi kelebihan untuknya untuk mendidik anak-anak. Sebaliknya daripada situ timbul idea untuk mempraktikkan pada orang luar.

“Secara tak sengaja sebenarnya saya menjadi tenaga pengajar dan akhirnya membuka sekolah. Asalnya saya mengajar dari rumah ke rumah, kemudian ada kawan tanya kenapa tak buka tadika sendiri. Disebabkan saya memang memiliki kemahiran kursus untuk pra pendidikan dan ada kawan yang memberi modal.

“Dengan izin Allah ia menjadi dan saya teruskan sehingga membuka tiga cawangan setakat ini. Tetapi fokus saya lebih kepada memberi latihan, waktu itu saya memang aktif berceramah dan uruskan bisnes. Begitu pun saya masih boleh uruskan masa dengan anak-anak memandangkan saya bekerja sendiri. Itu yang paling bagus untuk wanita yang memiliki keluarga dan anak-anak sendiri,” ulas Ustazah Hazlina sebelum menutup perbualan bersama penulis.


Redakan Batuk dan Gatal Kerongkong, Tak Payah Ambil Ubat, Ibu Hamil Boleh Cuba Resipi Ni!

Ibu mengandung kalau sakit kena faham-faham sendiri cara hendak atasi sakit yang dialami. Maklum sahaja ketika mengandung tak digalakkan ambil sebarang ubat-ubatan. Bimbang bagi kesan pada anak.

Jadi cara terbaik untuk atasi masalah ibu mengandung adalah memilih bahan alami dan tradisional yang baik untuk mereka.

Perkongsian saudara Amie Samuri di facebook ini cukup baik untuk ibu mengandung. Jom kita cuba.

Bahan-Bahan:
1 sudu jus lemon
Kunyit -di parut
Madu/ gula perang/ gula putih/ gula batu/stevia

Cara-caranya:
1. Parut kunyit hidup dan tapiskan, ambil patinya dalam satu sudu kecil.

2. Tambahkan setengah gelas air dan campurkan madu serta jus lemon.

3. Minum 2 kali sehari dan amalkan hingga batuk reda.

4. Bagi yang batuk dan gatal kerongkong insyallah makin reda.

Kredit : Amie Samuri


Wasiat Arwah Ibu Dapat Ditunaikan. Kuasa Viral Telah Temukan Semula Adik Kembar Terpisah 15 Tahun!

Peribahasa air yang dicincang tidak akan putus, nyata selagi ada pertalian darah walau apa pun yang terjadi hubungan itu tetap akan bersatu. Tiada apa dapat memisahkannya walau sudah lama tidak dapat berhubung hatta hingga berbelas-belas tahun lamanya. Pasti ada waktunya akan bersatu kembali.

Seperti kisah empat adik beradik ini yang terpisah 15 tahun dapat dipertemukan semula dengan adik mereka (merupakan anak ketiga)  setelah diserahkan kepada keluarga angkat.

Pun begitu apa yang lebih menyentuh perasaan, pertemuan mereka adik beradik berlaku setelah ibu mereka meninggal dunia baru-baru ini.

Bagi menunaikan impian ibu tercinta, Afeeq yang merupakan anak kedua keluarga ini bertindak mencari semula adik kembarnya dengan memuat naik video di aplikasi tiktok.

“Kami ada empat beradik, aku yang nombor dua. Arwah mama ada lahirkan kembar di bawah aku. Seorang mama aku jaga, seorang lagi baki dekat orang terus tak contact sampai hari ini dah 15 tahun”

“Arwah mama amanahkan kami suruh cari kembar adik kami, segala wasiat mama tak lupa nama dia”, tulisnya pada kepsyen video yang dikongsikan.

Hantaran video itu telah meraih tontonan 1.6 juta,  apabila Afeeq turut meminta orang ramai membantunya untuk mencari adik kembarnya  yang dikenali sebagai Haziq Iskandar Bin Jefarmi.

Benarlah dunia kini tanpa sempadan, hasil daripada viral video tersebut empat beradik ini berjaya dipertemukan semula tidak sampai tempuh 24 jam. Sungguh tidak disangka!

Adiknya yang terpisah itu tampil menghubungi Afeeq di ruangan DM dan memaklumkan bahawa dialah orang yang dicari oleh mereka selama ini.

Walaupun dipertemukan semula, namun menurut Afeeq adiknya itu berasa sedikit terkilan kerana tidak dapat melihat wajah ibu kandungnya buat kali terkahir. Pun begitu Afeeq sangat-sangat berterima kasih kepada semua warganet yang telah membantu menularkan video tersebut hingga mereka adik beradik berjaya disatukan semula.

“Terima kasih semua yang membantu dan mendoakan . Korang semua memang utusan Allah yang hebat,” ujarnya ikhlas.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Kari Bangladesh? Baru Tahu Masakan Ini Tengah Viral, Makan Dengan Nasi Panas Fuh! Ngam Soi

Takk Sangka Sedap Sangat Masak Macam ni, Tak Payah Tumis , Campak-Campak Je Siap

Hi assalamualaikum semua. Harini saya nak share resepi yang tengah viral di media sosial sekarang ni, iaitu Kari Ala Bangladesh. Resepi ni asalnya dikongsi oleh tiktok akaun femmes_introverties di akuan tiktok nya. Terima kasih, memang sedap sangat!

Resepi :

– 1/2 ekor ayam
– 2 sudu makan rempah kari ayam/daging
– 1/2 sudu makan serbuk kunyit
– 2 sudu makan minyak masak
-1 batang kulit kayu manis
– 4 biji buah pelaga
– 1 biji bawang besar
– 2 biji ubi kentang
– 1 biji bawang kecil
– 4 ulas bawang putih
– 1 sudu teh jintan putih
– 1/2 – 1 inci halia
– 1 biji cili merah
– bendi
– tomato
– 300 – 400ml air
– 2 sudu yogurt asli/santan
– 1 sudu teh garam

……………………………………………………………………………..
english recipe//

– 1/2 chicken
– 2 tablespoons chicken/meat curry powder
– 1/2 tablespoon of turmeric powder
– 1 cinnamon stick
– 4 cardamoms
– 2 tablespoons of cooking oil
– 1 large onion
– 2 potatoes
– 1 small onion
– 4 cloves of garlic
– 1 teaspoon cumin
– 1/2 – 1 inch of ginger
– 1 red chili
– okra
– tomatoes
– 300 – 400ml of water
– 2 tbsp of natural yogurt/coconut milk
– 1 teaspoon of salt

Video


“Cari Rezeki Selesaikan Komitmen Keluarga…”-Haeriyanto Hassan Belum Pulih, Teruskan Pengambaran Kampung People!

Buat peminat drama Kampung People tentu kenal dengan pelakon lelaki kelahiran Singapura ini, Haeriyanto Hassan, 51. Haeriyanto banyak menghiasi drama bersiri melayu tempatan dengan lakonan hebatnya.

Namun sejak tujuh bulan yang lalu, dia telah diduga dengan masalah kesihatan dan kini pelakon dengan keadaanya yang hampir pulih telah kembali ke set penggambaran Kampung People 3.

Haeriyanto yang diserang angin ahmar tahap ringan, Februari lalu, berkata doktor memaklumkan dia memerlukan tempoh setahun untuk pulih sepenuhnya. Namun, dia tetap menggagahkan dirinya kembali ke set penggambaran ini sebagaimana memetik berita terkini dirinya di Berita Harian.

“Hampir tiga tahun saya tidak berlakon. Selama dua tahun kita diduga pandemik COVID-19. Apabila industri kembali rancak, saya diserang angin ahmar pula.

“Dua minggu saya jalani rawatan di Hospital Ampang sebelum dimasukkan ke Pusat Rehabilitasi Cheras untuk tempoh lima minggu.

“Bagaimanapun, saya bersyukur keadaan kembali pulih. Jika dilihat dari luaran, orang tidak tahu saya menghidap strok,” ujarnya.

Bapa kepada tiga cahaya mata berusia 10 hingga 13 tahun itu berkata lagi,“Secara fizikal, memang makin pulih, wajah saya tak senget, suara pun okey, tapi tangan kiri saja masih lemah. Jadi, kalau saya berjalan, adalah nampak sedikit cẫcat. Saya memang tak boleh lakukan babak-babak lasak.

“Disebabkan itu saya akur kalau tidak ramai produksi panggil saya. Tapi alhamdulillah, KL Motion tetap ingat saya dan bakal menjalani penggambaran untuk drama mereka Kampung People 3.”

Haeriyanto juga menganggap penggambaran drama itu sebagai percubaannya melihat kemampuan diri sekarang disamping mencari rezeki untuk dapat menyelesaikan komitmen bulanan sekeluarga.

“Sepanjang pandemik, kami tidak terkesan kerana masih ada wang simpanan.

“Selama dua tahun kami bergantung kepada wang simpanan. Jadi, kami tidak rasa apa-apa dan seronok di rumah.

“Bagaimanapun, ketika diserang angin ahmar, saya mengaku terduduk sekejap memikirkan wang simpanan menyusut,” ujarnya jujur.

Dalam pada itu, Haeriyanto akui berat badannya turun agak mendadak daripada 85 kilogram kepada 69 kilogram selepas diserang penyakit itu sebelum ini. Bahkan, dia sebenarnya tidak tahu dia menghḭdap darah tinggi.

“Saya cuma tahu ada penyakḭt itu selepas diserang strok. Saya sendiri sebelum ini pun memang tidak pernah mendapatkan pemeriksaan kesihatan secara formal.

“Sepanjang di hospḭtal, selera makan saya menurun sehingga berat badan pun susut. Daripada sudut positifnya, baguslah kerana kalau tak sakit memang nak diet itu susah.

“Saya berterima kasih kepada keluarga kerana mereka juga bantu  kesḭhatan dan kewangan datang tepat pada masanya sepanjang rawatan. Ada juga rasa ‘down’ tapi kebanyakan masa saya memang kuatkan mental untuk sembuh,” katanya.

Tidak lupa juga, dia berterima kasih buat semua yang mendoakan kesḭhatannya agar kembali pulih seperti sedia kala.

Terdahulu, pelakon senior itu dikejarkan ke Hospḭtal Ampang selepas mengalamḭ serangan angḭn ahmar ringan yang mengakḭbatkan anggota badan sebelah kiri tidak boleh bergerak.

Adik iparnya yang juga penyanyi, Oja berkongsi pemerḭksaan doktor mendapati ada darah beku bersaiz tiga sentimeter pada bahagian kanan kepalanya.

Sebagai rekod, Haeriyanto telah mendirḭkan rumahtangga bersama Afrinas Donny (kakak Oja) pada tahun 2008, dan mereka dikṳrniakan tiga orang cahẫya mata. Anaknya, Irfaan Fansuri (13 tahun), Insyirah Fatin (12 tahun), dan Imran Firman (10 tahṳn).

Sumber : Berita Harian & Transformasi


Nak Buat Kuih Lapis Ni Hanya Guna Sukatan Cawan Aje. Rasa Pun Sedap, Patutlah Viral

Kepada yang suka memasak untuk keluarga tentu sentiasa mencari resepi yang mudah cara penyediannya.

Melalui perkongsian Aezween Rainoe, menyediakan cara mudah membuat kuih lapis. Cara nak buat pun guna sukatan cawan.

Jom semak!

Yeah! berjaya buat walaupun 1st time
follow resepi dari group ni
alhamdulillah cantik kejadiannya
boleh kopek satu² lagi?
sedap sangat

Bahan-bahan

2 cawan tepung beras
1/2 cawan tepung gandum
1/2 cawan tepung jagung
1 cawan santan kotak kecil
3 cawan air masak
1 cawan gula
1 sudu teh garam

Cara penyediaannya

blender semua dan bahagi kepada 2 bahagian
1 letak pewarna 1 biarkan putih
kukus selapis² selama 7 minit
lapisan terakhir kukus selama 20 minit

oles bekas dgn minyak utk mudah keluarkan
oles pisau dgn minyak utk mudah potong kuih.

Selamat mencuba!


Ni Sebabnya Isteri Kena Tahu Password Bank Suami. Sila Ambil Berat!

Kamatian itu pasti, itu semua kita maklum. Pun begitu, jarang sekali antara suami isteri membincangkan persiapan melalui detik itu agar yang ditinggalkan tidak berasa kesempitan kewangan umpamanya.

Ini sebagaimana apa yang dikongsikan  oleh Cikgu Tg ini. Nak tahu lanjut, jom semak perkongsian bermanfaat ini.

“Sayang kena hafal Password Maybank2U Abang ni,” pesan Cikgu Tg lembut dalam kereta semasa perjalanan pulang ke Port Dickson dari kampung halaman semalam.

“Kalau abang meninggal nanti, perkara pertama Sayang kena buat sebelum menangis adalah keluarkan sebanyak mungkin limit harian abang,” tambah Cikgu Tg.

“Iya insyaAllah bang,” jawapannya bersahaja, mungkin memikirkan benarnya kata-kata Cikgu Tg ini tetapi berat untuk difikirkan.

“Sayang faham kalau meninggal nanti semua akaun bank, KWSP, Tabung Haji, ASB dan semua institusi kewangan yang ada akan freeze,” semestinya dia arif, semasa di USIM dulu dia mengambil jurusan Financial Math dan belajar tentang Muamalat dan Takaful ini.

“Pernah terjadi satu kes, arwah suami seorang isteri ini meninggal, si isteri dapat keluarkan setiap hari RM5,000 selama 3 hari berturut-turut sebelum akaun bank itu freeze. Alhamdulillah sekurang-kurangnya si isteri ini telah punyai RM15,000 dalam tangan untuk urusan pengebumian, langsaikan hutang-hutang arwah dan diagihkan secara faraid duit lebihan itu sebagai harta pusaka kepada yang berhak.

“Ada jugalah dapat duit sedikit sebelum menunggu DUIT HIBAH TAKAFUL RM100,000 yang ditinggalkan oleh arwah suami beliau diserahkan 4 bulan selepas itu,” Cikgu Tg memberikan contoh agar si dia ini betul-betul memahami apa yang Cikgu Tg ingin sampaikan.

Bicara ini adalah kisah benar semalam, kami berbincang dalam nada bersahaja namun betul-betul mengambil serius tentang hal ini.

Buat para isteri di luar sana, berapa ramai dikalangan kalian mengetahui ID dan PASSWORD akaun bank suami kalian? Jika belum, bincangkanlah tentang hal ini.

Hal tentang masa depan bukan setakat bincang anak-anak akan datang nak sekolah di mana? Raya tahun ini nak pakai baju warna apa? Hujung minggu nanti nak beli barang dapur berapa bajetnya?

Hal tentang PENINGGALAN perlu difikirkan sama, saat Allah masih lagi beri peluang kita tidur atas katil bersama. Kerana apabila kita dijemput Ilahi, sangat berbeza mereka yang punyai PERANCANGAN dan mereka yang tiada langsung PERBINCANGAN.

Ramai yang terkejut tidak terkata dan terus buntu tidak tahu ingin buat apa jika sewaktu hayat ini tidak pernah mereka berbicara tentang KEMATIAN. Walhal ia adalah suatu KEPASTIAN.

Fikirkan teman-teman, telah ramai kawan-kawan kita pergi pada usia sebaya kita. Kita tidak terkecuali, suatu hari nanti pasti akan mengadapNya jua.

Mengingat Untuk Sama-sama Beringat
– Cikgu Tg –
Calon Jenazah

Anak, Suami dan Ayah Kepada 3 Orang Anak Kecil.


Tarik Minat Anak Mengaji, 13 Langkah Pasti Buat Anak Mula Tertarik Nak Baca!

Sedih melihat sebilangan besar anak-anak remaja kita tidak tahu membaca Al Quran. Mungkin pandai membaca tetapi tidak lancar dan langsung tidak mampu mempraktikkan setiap hari. Apa lagi membaca setiap hari.

Usahkan anak remaja, kita sendiri adakalanya termiss juga hari tanpa membaca Al Quran.

Tidak perlu menunggu waktu atau umur yang sesuai untuk memberi pendidikan islamik kepada anak anda. Ketika di dalam kandungan lagi, ibu boleh memilih untuk memperdengarkan bacaan ayat-ayat Al-Quran atau zikir secara berterusan kepada bayi di dalam kandungan.

Namun untuk bayi, anda bolehlah memperkenalkan secara perlahan dan berperingkat kepada mereka. Tip di bawah pastinya membantu anda.

1. Biasakan bayi anda di bawah usia satu tahun dengan bacaan ayat Quran atau perdengarkan kepadanya bacaan ayat-ayat suci ini saban hari untuknya.

2. Ajar anak mengenal huruf hijaiyyah melalui penggunaan kad imbasan. Biasakan huruf-huruf ini dalam setiap permainannya.

3. Perkenalkan Alif Ba Ta kepadanya secara berperingkat dan gunakan aplikasi paling menyeronokkan untuk menarik minat mereka membacanya.

4. Jika nyanyian dan alunan lagu berunsurkan ayat-ayat ini lebih mudah membuatkan mereka tertarik, gunakan pendekatan ini sebaiknya.

5. Jangan sekali-kali paksa anak. Pupuk minat mereka secara perlahan-lahan dan elakkan memaksa mereka.

6. Disiplinkan mengaji sekerap mungkin. Buat 5 hari seminggu sekitar jam 8.30 hingga 9.30 malam.

7. Bacakan surah pada anak sebelum mereka tidur malam dan sebelum mereka bangun dari tempat tidur waktu pagi. Lama-lama mereka boleh mengikut kita membacanya.

8. Dalam kereta, pasang CD mengaji setiap hari. Dengan hanya mendengar, lama kelamaan anak-anak boleh ‘tangkap’ dan ikut dengan sendirinya di mulutnya. Kita pun boleh tumpang hafal sekali.

9. Ketika membaca, sediakan gula-gula khas daripada madu, badam atau kismis supaya dapat menarik minat anak.

10. Setiap kali anak dapat menghafal satu surah, berikan sesuatu tanda ganjaran istimewa buatnya. Bukan mengajar tetapi ia salah satu cara mendidik.

11. Radio mengaji yang banyak dijual di pasaran sebenarnya sangat membantu. Perdengarkan padanya setiap hari sejak bayi lagi. Penting!

12. Sentiasa sebut kalimah Allah walau dimana berada. Ada waktunya anda sendiri yang harus sentiasa membaca supaya anak mendengar.

13. Beli dan gantikan buku/Al Quran yang baru untuk tarik minat anak.

Selamat mencuba!


Pengorbanan Isteri Terlalu Banyak,  Tak Perlu Di Hitung, Tapi Tolong Hargai!

Bila mana melibatkan kes suami tidak ambil peduli kisah isteri, mengabaikan isteri dan memperlakukan sesuka hati kepada isteri, hal ini sebenarnya perlu difikirkan oleh lelaki bergelar suami.

Ada orang bagi gambar para suami berdiri menunggu isteri di luar kedai. Lihatlah pengorbanan suami katanya.

Ya, aku tahu itu melawak saja, tapi nak sebut tunggu isteri membeli-belah sebagai satu pengorbanan, malu rasanya.

Isteri di Malaysia ini, pengorbanannya tak boleh dihitung. Berkorban diri, emosi, impian, cita-cita, duit, hubungan kekeluargaan. Macam-macam, semata-mata untuk suami dan anak-anak.

Awal-awal perkahwinan, sudah berkorban ikut suami ke mana saja yang suami mahu. Tinggal di rumah mertua, tinggal di negeri orang. Satu pengalaman baru yang sukar namun digagahi juga.

Tentang mengandung dan bersalin, tak perlu ceritalah. Muntah, pening, sakit, itu semua kena hadap seorang diri. Kalau dapat suami yang baik, alhamdulillah, ada juga tolong ringankan kerja-kerja di rumah. Kalau tidak, dalam sarat mengandung itu jugalah kena masak, membasuh, sediakan kelengkapan suami serta jaga anak yang lain. Nak minta suami bawakan ke klinik untuk regular checkup pun belum tentu dapat. Terpaksalah bawa kereta sendiri dalam serba kepayahan.

Suami tak cukup duit nak tampung sara hidup, isteri gadai barang kemas. Tak cukup, isteri pergi cari kerja walaupun cita-cita asalnya mahu jadi surirumah. Anak pun terpaksa dihantar ke nurseri sebab tak ada orang nak jaga.

Suami bila nak berhibur atau nak release tension, boleh keluar main futsal, mengeteh dengan kawan-kawan sampai subuh. Isteri nak buat macam itu? Jangan harap. Kalau stress pun pendam sendiri. Nak berbual dengan suami pun, belum sempat cerita satu bab, suami dah berdengkur.

Kadang-kadang isteri berkorban hobi dan minat sebab nak dahulukan suami. Tengok keadaan ekonomi keluarga, tak apalah bagi suami layan hobi dia dulu. Nak sambung belajar, bagi suami habiskan sambung belajar dulu. Nak minta belikan baju baru pun segan, takut nanti suami tak cukup duit.

Awal pagi, isteri dah siap memasak untuk sarapan dan siapkan anak-anak untuk ke sekolah. Rutin mengemas rumah tak berhenti sampai ke malam. Dah malam nak layan suami pula. Anak terjaga pukul 3 pagi, isteri juga yang kena bangun untuk susukan.

Nak balik raya, isteri yang paling sibuk, tak kiralah balik ke kampung dia atau tidak. Pakaian suami, pakaian anak-anak, semuanya sedia tersusun. Baju raya pertama, baju raya kedua, dah diasingkan siap-siap dalam beg dan bergosok. Dapur dan seluruh rumah habis dikemaskan. Kadang-kadang tak tidur malam 2-3 hari sebelum bergerak balik sebab nak sudahkan kerja.

Pengorbanan isteri itu banyak. Setakat suami nak menunggu lama meneman isteri membeli-belah, aku rasa tak padan. Sakit dia beranak pun kau tak mampu nak balas.

“Alah, emo pula. Melawak sikit pun tak boleh.”

Yalah, melawaklah. Orang perempuan memang selalu jadi bahan lawak dan dilawakkan.

Buat lawak tentang orang perempuan tak pandai bawa kereta, tak pandai side parking, tak pandai isi minyak, bersolek berjam-jam, balik raya bawa satu almari baju, nak cari baju sampai pergi 50 kedai.

Yang paling selalu kena, melawak pasal nak kahwin lagi satu.

Sedarlah, selain isteri kau, ibu kau juga seorang wanita.

Apa perasaan kau kalau orang buat lawak pasal ibu kau tak pandai bawa kereta, tak pandai side parking, atau buat lawak pasal ayah kau nak kawin dua? Ada nampak mummy happy?

Dalam Quran kata, “Ar rijalu qawwamuuna ‘alannisaa'”

Orang lelaki itu pemimpin untuk orang wanita, bukannya bermaksud kau boleh perlakukan dia sesuka hati. Tapi pemimpin dalam erti kata penjaga, caretaker, protecter, pelindung.

Maka apa-apa kekurangan isteri, terima seadanya. Keaiban dan kelemahan dia, suami simpanlah, bukan dijadikan bahan lawak. Tampung mana yang kurang, bantu mana yang dia tak mampu.

Nak buat baik pada isteri bukan dengan belikan cincin, rantai, beg tangan, baju, bunga, coklat dan segala material semata-mata. Bahkan yang perlu suami buat setiap hari ialah jaga hati dan perasaan isteri.

Gembirakan isteri, jadi pendengar yang baik. Isteri ada masalah, suami sama-sama selesaikan. Isteri tengah stress, biar dia luahkan pada suami. Nanti dia meroyan dalam media sosial, kau juga yang bengang.

Apa yang isteri minat, asalkan patuh syariah, suami layankan. Paling tidak pun, jangan dihalang. Tunjuklah yang kau ambil berat. Ini bila dia cerita pasal minat dia, kau leka melayan telefon. Kecewa sungguh rasanya.

Dalam perkahwinan ini, suami isteri ada pengorbanan masing-masing. Apabila masing-masing sudah tunaikan tanggungjawab, hormatilah pasangan kita dan hargai jasa dia dalam memastikan rumahtangga kita harmoni dan kukuh.

Sematkan azam baru. Buat yang terbaik untuk pasangan kau. Segala apa usaha yang kau buat, yakinlah Tuhan nampak dan Tuhan akan balas. Insya-Allah takkan sia-sia. Tak perlulah kau mengadu letih di media sosial sebab lama berdiri teman isteri membeli-belah.

Kredit: Ahmad Affzan Abdullah


“Hadiah Istimewa Buat Isteri Baru Bersalin.” Lelaki Ni Kongsi Idea DIY Dapur Guna Kayu Pallet Dengan Bajet RM1k. Sweet & Kreatif!

Ruang dapur antara tempat yang menaikkan mood seseorang wanita yang sudah berkahwin selain bilik. Nak nak lagi bagi mereka yang suka memasak. Biarpun penat seharian di luar atau sibuk menguruskan rumah tangga, waktu memasak adalah paling menyeronokkan.

Semua penat hilang kalau dapat beraksi di dapur menyediakan hidangan buat keluarga. Justeru, ruang dapur yang kemas dan cantik membuatkan mood memasak itu semakin bertambah.

Malah, perbelanjaan untuk dekorasi itu juga lebih kurang RM500. Namun hasilnya cukup mengkagumkan apabila kedudukan ruang di dapur berkenaan tampak kemas dan tersusun!

Sebelum deko

Selepas deko

Assalamualikum..

Sedikit perkongsian dapur kecil kami..

Simple from pallet pine. Bajet deco.. hehe

Isteri baru bersalin jadi saya kerjakan dapur dia hadiah untuk dia.

Disebabkan dia jarang masak pakai dapur gas. Pakai pressure cooker jer ngn airfryer tu jadi saya manfaatkan laa ruang dapur gas dia buat penutup bole gakk letak apa-apa atas tu dari terbiar.

Kot ada yang perlu diperbaiki or ditambah minta tunjuk ajar sifu-sifu otai deco dalam nak curahkn ilmu. haha

Label-label pada bekas tu dah buat. Tapi saya agak malas nak lekatkan. Tunggu wife laa suruh dia lekat. haha

(Nota tambahan)

Atas permintaan untuk saya memberikan sedikit perincian jadi kita update post.. hehe

Ok 1st Bahan asas papan pallet

Pallet saya beli di PAPAN PINE WOOD (Alam impian)
Total pallet yang saya pakai dalam 125 pcs
– Untuk semua pallet tak pakai kertas pasir untuk gosok sebab beli dah bersih. Boleh tengok gambar dalam kereta saya beli tu. Tu gambar kali kedua saya beli. First tak ambik sebab dah malam.

Untuk tulang kabinet tu saya beli yang lain saiz yang sedikit kecil tapi lebih tebal.

Cat saya beli satu tin besar di CSM handware tapi lebih banyak pulakk. Ingat macam tak cukup..haha

Wallpaper saya beli online di Shoppee
Total saya guna dua roll

Barang-barang lain semestinya di Eco Shop lah.. hahaha.

Yang lain barang yang sedia ade di rumah

Untuk buat semua ni pastikan pakai gam kayu juga supaya lebih kukuh selain dari skru dan paku.

Saya ada update gambar yang sebelum kecik-kecik tu tambahan sebab ada yang minta nak tengok. Tapi maaf kalau gambar belum siap tu agak menyakitkan mata bila ditengok..haha..

Untuk cost pulak..

Pallet Sekeping RM2.30 total pallet yang pakai 125 keping
2.30×125 = RM287.5

Untuk tulang kabinet saiz yang sedikit kecil tapi lebih tebal. Saya pakai 40pcs
Harga RM1 x 40pcs = RM40

Untuk rak pinggan yang tu rm1.30 sebatang.
10batang x 1.30 total RM13

Cat satu tin RM70.00

Wallpaper Dua roll RM30.40

Barang-barang kedai Eco RM70.00

Total RM 510.9

Lain-lain teh ais ikat tepi nasi goreng kampung lain-lain, paku skru barang tukang lain, sikit-sikit yang tak de letak lah RM550 hehe..


4 Orang Anak Semua Straight A. Perkongsian Dari Ibu Ini Jangan Pandang Sebelah Mata!

Perkongsian ini cukup mengujakan, terutamanya buat kita yang inginkan anak-anak cemerlang namun tidak tahu caranya. Jom apa kata kita korek rahsianya sebagaimana yang dikongsikan oleh cikgu ini di akaun fb Ummu Al Fateh setelah bersua muka dengan ibu salah seorang pelajarnya yang dapat keputusan straight A.

sis beruntung hari ni sbb dapat interview ibu pelajar ini.pelajar lelaki melayu.
disaat pelajar melayu semakin pupus dalam kelas sains tulen.alhamdulillah ada seorang yg bersinar.

so sis nak kongsi dengan rakan2 la kan apa tips maknya ye memandangkan semua ank2 nya 4 org berjaya (ini yg bongsu):

1)anak2 tak dibenarkan belajar dalam bilik masing2..semua mesti duduk di meja belajar di ruang tamu.reason:duduk dlm bilik kita tak nampak dia buat apa..betul ke tak belajar.

2)pukul 8 malam semua mesti dah bawa buku masing2 duduk dimeja makan.

3)pukul 10 masuk tidur

4)tak benarkan anak2 keluar rumah lepak dgn kawan.hatta suruh ke kedai pun tidak pernah kerana itu boleh dijadikan alasan utk melepak.

5)keluar mesti dgn ibu bapa.alasannya bila anak umur 18 tahun mereka sendiri akan keluar jauh (sambung belajar) maknya percaya umur 18 baru umur terbaik utk mereka bebas dan cukup matang untuk pilih kawan yg betul.

6)ayahnya serius tp baik,ayah tak pernah pukul/cubit anak.yg dibenarkan mak sahaja.(ayah dia tunggu dlm keta x dapat naik sbb parking penuh,rugi x dpt intview sekali)

7)kena mula dari darjah 1,pukul 8 mlm terus duduk dimeja.so dh terbiasa.bila sekolah menengah dah tak perlu suruh,anak otomatik pegang buku jam 8 malam.

7)tak pernah pergi tusyen.jika tak faham kena tanya kwn yg lebih pandai disekolah.

sis tanya lagi,ank puan ada diberikan handphone?internet? maknye jawab. ya bagi cikgu..petang2 dia main game.kena bagi jugak x boleh sekat sy faham dia remaja.kita xnk dia memberontak.asal dia x melepak sudah.kawan2 dia dtg rumah kami main game tp anak sy takkan keluar dari rumah.sy kenal semua kawan2nya.

ayat last sekali maknya mmg power:

“Cikgu,apa2 pun asasnya dari rumah dari ibu bapa. Sy tak boleh nak harapkan cikgu saja,cikgu pun ramai anak murid lain lagi. Cikgu dah byk membantu sy didik dia. Terima kasih cikgu”

Sis angguk2…oooo..betul2…tq puan sudi datang dan share dengan saya. Kirim salam ayahnya..humble ibunya,no wonder anaknya sangat menghormati guru


Gara-Gara ‘Kek Tarik Duit’ Pelanggan Sangka Bayar RM230 Saja, Rupanya Lebih. Perbualan Penjual Dengan Pembeli Bikin Netizen Terhibur.

Trend kini apabila meraikan hari jadi atau meraikan ulang tahun perkahwinan pastinya menggunakan cara ‘kek tarik duit’.

Biasanya kek begitu disediakan dengan lubang kecil serta didalam kek akan diletakkan duit supaya pelanggan akan menarik duit satu persatu. Oleh sebab itu ia dipanggil ‘kek tarik duit’.

Menarik dengan kisah perkongsian seorang peniaga kek yang di muat naik di Instagramnya @nelly_atan bahawa menerima tempahan seorang pelanggan yang kurang faham dengan harga kek yang ditawarkan. Kisah ini telah menjadi tular di media sosial.

Salah faham pelanggan mengenai harga dan jumlah duit yang pelu diletakkan dalam kek telah mengundang lucu dikalangan netizen.

Pelanggan yang kelihatan terkejut selepas dimaklumkan jumlah kek berkenaan bernilai RM1,230 selepas beliau beranggapan beliau hanya perlu membayar RM230 sahaja bagi mendapatkan kek dengan wang RM1,000 tersebut.

Perkongsian itu telah menarik perhatian netizen yang melihat ia sesuatu yang melucukan. Ada juga beranggapan pelanggan tersebut menyangka duit palsu yang dimasukkan dalam kek berkenaan.

Dalam pada itu, kisah ini turut mendapat perhatian shopee sehingga menjadikan ia salah satu promosi di Instagram.


Petua Cuci Usus Elak Sembelit Hanya Buat Jus Pegaga Ajer. Boleh Cuba!